U Srbiji je broj napada na medije, uključujući pretnje smrću novinarima, tokom 2019. godine bio u porastu, navodi se u godišnjem izveštaju Platforme Saveta Evrope za unapređenje zaštite novinarstva i bezbednosti novinara, prenosi agencija Beta.\n"Zapaljiva retorika često dolazi od državnih zvaničnika", navodi se u izveštaju partnerskih organizacija Saveta Evrope pod nazivom "Ruke dalje od slobode štampe: Napadi na medije u Evropi ne smeju da postanu nova normalnost".\n"Jedan od najozbiljnijih slučajeva zastrašivanja desio se u februaru, kada je televizijska stanica N1 primila pismo u kojem se njenim novinarima i njihovim porodicama preti smrću, a redakciji da će biti razneta", navodi se u izveštaju i podseća da je zbog tih pretnji 70-godišnji muškarac iz Nove Pazove osuđen na osam meseci zatvora.\nU izveštaju se podseća i na antivladine proteste u martu, kada je oko 100 demonstranata upalo u zgradu Radio televizije Srbije. Ministarstvo unutrašnjih poslova je u odgovoru Platformi navelo da je nekoliko demonstranata osuđeno.\nU izveštaju se pozdravlja osuđujuća presuda za četiri pripadnika nekadašnje državne bezbednosti za ubistvo novinara Slavka Ćuruvije, ali se napominje da i dalje nema napretka u istrazi ubistva novinarke Dade Vujasinović.


Pustošili račune bh. građana: Uhapšeni kriminalci koji su postavljali “skimere” po bankomatima u Sarajevu - Portal 072info\nPustošili račune bh. građana: Uhapšeni kriminalci koji su postavljali “skimere” po bankomatima u Sarajevu\nDva državljanina Bugarske uhapšena su jer su postavljali u bankomate “skimere”, uređaje koji služe za falsifikovanje kreditnih i bankovnih kartica.\nUhapšeni su Nikolaj Dinev (33) i Nikola Čakalov (27), obojica nastanjeni u Sofiji, zbog sumnje da su počinili krivično delo falsifikovanja.\nPrilikom legitimisanja i pregleda kod njih je pronađeno i oduzeto pet mobilnih telefona i bankovna kartica s elektronskim uređajem “skimerom”, koji izgleda kao originalni prorez na bankomatima, a snima sadržaj magnetnog zapisa kartice koja se ubaci u bankomat.\nPripadnici Policijske uprave Novi Grad i Sektora kriminalističke policije MUP-a Kantona Sarajevo, prilikom pretresa hotelske sobe koju je Dinev unajmio u hotelu BM, i džipa bugarskih registarskih oznaka, pronašli su i drugu opremu koja se koristi u ovom kriminalnom delu.\nPrethodni članakBosna i Hercegovina u svijetu prednjači u…\nSljedeći članakČović: Moguće je da već sutra postignemo dogovor o “Sejdić-Finci”


Skupština grada Istočno Sarajevo u ponedjeljak raspravlja o stanju na Univerzitetu - Trebevic.net\nNa sjednici Skupštine grada Istočno Sarajevo, koja bi trebalo da bude održana u ponedjeljak, 31. jula, odbornicima će biti predočena informacija o stanju na Univerzitetu u Istočnom Sarajevu za 2016/2017. godinu, najavljeno je iz Skupštine grada.\nPrema predloženom dnevnom redu, odbornici će biti informisani i o smještaju u stanovima u vlasništvu grada, prikupljenoj komunalnoj taksi i naknadi za korištenje komunalnih dobara i njihovoj raspodjeli po gradskim opštinama, te stanju u oblasti vodosnabdijevanja i kanalizacione infrastrukture na području grada u prošloj godini.\nPred odbornicima će se naći i informacija o realizaciji plana izgradnje i rekonstrukcije regionalnih, magistralnih i lokalnih puteva na području grada za prošlu godinu.\nSkupština grada će, među više odluka, donijeti odluke o razrješenju direktora Turističke organizacije grada Istočno Sarajevo i imenovanju novog, kao i odluke o razrješenju starog i imenovanju novog člana Skupštine Evropskog omladinskog olimpijskog festivala “EJOF”.


Obama: Amerika je jača nego pre osam godina\nPredsednik SAD Barak Obama (REUTERS/Carlos Barria TPX IMAGES OF THE DAY - RTX2VEC2)\nU poslednjem radio obraćanju u 2016. godini, predsednik Barak Obama osvrnuo se na postignuća ne samo u prošloj godini, već i na celokupna dva mandata koja je proveo na funkciji.\n"U trenutku kada okrećemo stranicu za jednu godinu i kada gledamo napred u budućnost, samo bih želeo da vam kratko zahvalim za sve što ste učinili da učinite Ameriku snažnijom tokom ovih osam godina", rekao je.\nNaveo je recesiju, konzinsentno gubljenje poslova i oko 180.000 tupa u Irak i Avganistanu kao izazove sa kojima se suočio 2009. godine, ali je rekao da sada, osam godina kasnije, "Amerika priča drugačiju priču".\nPredsednik je rekao da se tokom njegove administracije ekonomska recesija preokrenula u oporavak, da je stvoreno na milione radnih mesta, da su vođu Al-Kaide Osamu bin Ladena eliminisale američke snage i da se 165.000 trupa vratilo iz operacija na Bliskom istoku.\nSa liste postignuća, Obama je u svom obraćanju naveo njegov potez ka usvajanju Pristupačnog akta o zdravstvenoj zaštiti, za koji Bela kuća kaže da je obezbedio da 20 miliona više Amerikanaca "zna za finansijsku bezbednost zdravstvenog osiguranja".\n"I o ovome se radi: ništa od svega toga bilo neiminovno", rekao je Obama o svojoj listi učinaka. "To je bio rezultat serije teških idluka koje su donešene i rezultat vašeg napornog rada i elastičnosti".\nObami je ostralo još manje od mesec dana na funkciji i skrenuo je pažnju na njegovu tranziciju ka "važnijoj ulozi građana", ali i izrazio svoju predanost zemlji.\n"Znajte da ću ja biti tamo sa vama na svakom koraku kako kako bi obezbedio da ova zemlja zauvek teži da živi neverovatno obećanje našig osnivanja", rekao je.\n"I od porodice Obama vašoj porodici, srećna i blagoslovena Nova 2017."


2016 | Super Radio\nViše od 25 hiljada ljudi na otvaranju Lovefest-a u Vrnjačkoj banji\navgust 5 Kultura, Vesti iz kulture 1 komentar\nNa bini posvećenoj ljubiteljima gitarskog zvuka u rođendansko izdanje uveli su nas velikani domaće scene Rambo Amadeus i Partibrejkersi, kojima je ovo kao i pre dve godine bio jedan od najenergičnijih nastupa. Live bina ...\nBoris Bakalov (Ničim izazvan) : Nišvil jedan od najdivnijih festivala...\navgust 3 Intervju, Kultura bez komentara\nUžička publika je sastav Ničim izazvan ugostila već treći put. Poslednji nastup imali su na nedavno održanom ParkFest-u, a mi smo nakon nastupa razgovarali sa Borisom iz ovog benda.\nZašto ruka novinara Super radija ovako izgleda?\navgust 2 Mladi, Super dodatak bez komentara\nMilica Šopalović i Nina Macarević volonterke Kancelarije za mlade zadužene su za sve ovo, a koji je njihov motiv?\navgust 2 Nagradne igre, Super dodatak bez komentara\nDrugi međunarodni Danube Fun Fest održaće se u Donjem Milanovcu od 9. do 14. avgusta. Gosti iz Alžira, Azerbejdžana, Turske, Grčke, Libana, Italije, Nemačke i Francuske predstavljaće svoje zemlje kroz sportske turnire u ...\nDirektor Nišvila: „Najveći izazov je izdržati psihički pritisak&...\njul 28 Kultura, Vesti iz kulture bez komentara\nOvogodišnji Nišvil džez festival održaće se od 11. do 14. avgusta, a prema rečima organizatora festival se i ove godine trudi da obori sve rekorde i po broju koncerata, izvođača ali i posetioca. Međutim, da li je sve tak...\njul 28 Intervju, Kultura bez komentara\nPrvi put su zasvirali na Nišvilu 2009. godine, trenutak kada je ovaj džez festival dobio novi festivalski prostor - ovaj gde je i sada. Šta se od tada promenilo, koja je omiljena publika, ima li nade za džez u Nišu? Na o...\nSpremite se za ŠLF, počinje u petak\njul 28 Kultura, Najave bez komentara\nProstor Šabačke tvrđave i Starog grada biće ispunjen dobrim zvukom i pozitivnom energijom. Šabački letnji festival, počinje u petak 29. i traje do nedelje 31. jula\nŽika Jelić legenda YU Grupe o novom albumu ali i domaćem terenu\njul 27 Intervju, Kultura bez komentara\nNa svom terenu u Kraljevu nastupili su i članovi sastava Yu Grupa. Žika Jelić koji je od mesta održavanja Aero Rock festa udaljen 4 kilometra, a njegov brad Dragi odmah preko Ibra nastupali su na svom terenu. Da li je te...\njul 26 Info, Kultura, Najave bez komentara\nJubilarno deseto izdanje Lovefesta u Vrnjačkoj banji je pred nama. Ostalo je još samo osam dana do početka muzičke zabave u Vrnjačkoj banji, a organizatori kažu da su karte gotovo pa rasprodate. U kampu je ostalo još sam...\n„Šta je ovo…što nešto slabo naroda? Je l’ ste čuli v...\njul 24 Izveštaj, Kultura bez komentara\n"Ajmo Atomsko sklonište, YU grupa, Riblja Čorba...cenu određujete vi! Šta je ovo...što nešto slabo naroda? Je l' ste čuli vi deco za YU grupu?", nudio je prodavac bedževa i rogova, dok smo išle prema koncertnom prostoru ...


Švedska uhapsila osumnjičenog za ratne zločine u BH\nŠvedske vlasti uhapsile su danas na sjeveru zemlje Šveđanina porijeklom iz BiH, koji je osumnjičen za ratne zločine nad srpskim civilima 1992. godine, javljaju agencije, pozivajući se na švedsko pravosuđe.\nTaj 43-ogodišnji muškarac, čije ime nije objavljeno, osumnjičen je za ratne zločine, ubistva i otmice između maja i augusta 1992. godine dok je bio čuvar zatvora u BiH, u kojem su držani srpski civili, saopćilo je švedsko tužilaštvo.\nU saopštenju se dodaje da je taj muškarac osumnjičen za "ratne zločine koji obuhvataju teško kršenje Ženevskih konvencija, uključujući ilegalno pritvaranje civila, mučenje i nasilje koje je dovelo do patnje žrtava, kao i nehumano postupanje".\nPrema tužilaštvu, ovo hapšenje je rezultat "duge" istrage tokom koje je saslušano 70 osoba, kao i tijesne saradnje sa velikim brojem\nzemalja i Haškim tribunalom.\nTužilaštvo se treba do četvrtka odlučiti o podizanju optužnice.


Huawei beleži dobar rast prihoda iako se suočava sa problemima! - PametniTelefoni.rs\nHome / Vesti / Zanimljivosti / Huawei beleži dobar rast prihoda iako se suočava sa problemima!\nHuawei uprkos problemima sa kojim se suočava uspeva da napravi sjajne rezultate i ostane vrlo bitan "igrač" tehnološkom svetu.\nHuawei se suočio sa višestrukim globalnim krizama poslednjih meseci, ali to nije sprečilo kineskog tehnološkog giganta da uživa u nekom uspehu.\nKompanija je upravo prijavila prihod od 454 milijarde kineskih juana (oko 64,9 milijardi USD) za prvu polovinu 2020. godine, odnosno oko 13,1% više u odnosu na 2019. Čak je povećala neto profitnu maržu sa 8% na 9,2% u tom periodu .\nIako Huawei nije ulazio u detalje za trenutno nerevidirane podatke, veruje da pandemija COVID-19 nije bila toliko štetna kao u drugim kompanijama. Komunikaciona i informaciona tehnologija postali su "ključno sredstvo" kako za borbu protiv virusa, tako i za pokretanje ekonomskog oporavka, navode u kompaniji.\nOvaj učinak usledio je uprkos bledom prvom tromjesečju, kada je kompanija zabeležila porast prihoda od samo 1,4% u odnosu na prošlu godinu. Pandemija je zahvatila celu mobilnu industriju, navodeći kompanije da usporavaju proizvodnju, zatvaraju maloprodajne prodavnice i izgube deo prodaje uređaja. Čini se da je Huawei bio posebno teško pogođen tokom tog prvog tromesečja, kada je pandemija bila na vrhuncu u Kini, rodnoj zemlji kompanije.\nTakođe je primetno da je do uspeha došlo uprkos stalnom pritisku SAD. SAD je produžila zabranu trgovine sa Kineskom kompanijom do maja 2021. godine, a izveštaji u The Telegraph-u i na drugim mestima ukazuju na to da će Velika Britanija možda preispitati svoju odluku da dozvoli Huawei opremu u ne-osnovnim delovima svojih 5G mreža.\nRezultati Huawei-ja sugerišu da su dani brzog rasta iza njih. Iako je rast od 13,1% primetan, znatno je manji od porasta od 39%, koji je Huawei video godinu dana ranije. Ovo je navodno očekivano kada Huawei kaže da su njegovi rezultati u prvom tromesečju ispunili očekivanja, ali ostaje sumnja da je kompanija usporila - i bez pristupa tržištima poput Američkog, kompanija možda neće imati puno prostora za rast.\nTelefoni | 01. jun 2015\nKako instalirati Facebook Lite aplikaciju?


Press Online :: Izložbe :: U Londonu predstavljena izložba o princezi Dajani / print=true\nU Kensingtonskoj palati u Londonu novinarima je juce prikazana izložba posvećena princezi Dajani povodom 20 godina od njene pogibije.\nIzložba pod nazivom "Dajana - njen život kroz modu" predstavlja niz njenih haljina koje je nosila u javnosti, posebno na svečanim večerama. Među njima je dugačka haljina koju je princeza nosila 1985. godine na večeri koju je tada u Beloj kući priredio američki predsednik Ronald Regan.\nNa izložbi koja će biti otvorena u petak, posetioci mogu da vide i odeću koju je Dajana nosila i u Bakingemskoj palati.\nNjeni sinovi, prinčevi Vilijam i Hari naložili su nedavno postavljanje statue princeze.\nSkulptura će se nalaziti u vrtu Kesingtonske palate, gde je nekada živela Dajana a gde sada boravi princ Vilijam sa suprugom Kejt i decom, Džordžom i Šarlotom.


Trebinje- Priznati srpski glumci na festivalu | Herceg Televizija Trebinje\nTrebinje- Priznati srpski glumci na festivalu\nFestival evropskog i mediteranskog filma, koji će treći put biti održan u Trebinju od 3. do 9. avgusta, pod pokroviteljstvom Ministarstva prosvjete i kulture Republike Srpske, okupiće najpoznatija imena srpskog glumišta.\nSelektor festivala Peđa Milojević rekao je da je od velikog značaja podrška resornog ministarstva, što govori o dobrim koracima zamišljene ideje i kvalitetu same manifestacije.\nFilmskim radnicima će tokom sedam festivalskih dana biti prikazane sve ljepote Hercegovine, dok će, s druge strane, publika uživati u repertoaru od 14 filmova u glavnom programu i osam u pratećem.\nFilmovi će biti podijeljeni u cjeline i to: evropski film, mediteranski, novi srpski film i Hercegovina na filmu.\n- Nadamo se da će ovaj festival ispuniti svoj zadatak i privući domaće i strane produkcijske kuće da snimaju filmove u Hercegovini, što može biti veoma važan ekonomski faktor za cijeli region - naglasio je Milojević.\nOve godine nagrada Zlatni platan za izuzetan doprinos evro-mediteranskoj kinematografiji biće dodijeljena proslavljenom srpskom glumcu Petru Božoviću, koji će i otvoriti festival, te glumcu čije ime Milojević još nije želio da otkrije.\nPubliku će pred premijeru projekcije filma "Za kralja i otadžbinu" pozdraviti Radoš Bajić, a najavljen je dolazak i Gorana Radovanovića, čiji će film "Enklava" biti prikazan na platnu ovogodišnjeg festivala. Očekuje se dolazak i glumica Anice Dobre i Nede Arnerić.\nProšle godine nagrada Zlatni platan uručena je glumcima Mileni Dravić i Franku Neru.\nOrganizatori festivala su Tangram centar iz Beograda, Alpe-adria kulturna mreža iz Beča i Kulturni centar iz Trebinja.


Centar za istra�ivanje politike suprotstavljanja kriminalitetu (CPRC), uz finansijsku podr�ku Ambasade Velike Britanije u BiH-Ureda za vanjske i poslove Commonwealth-a (FCO) implementira projekt pod nazivom "Ja?anje lokalnih kapaciteta u Federaciji Bosne i Hercegovine u borbi protiv korupcije i te�kih oblika kriminala putem oduzimanja imovinske koristi pribavljene krivi?nim djelom". Ovaj projekt se realizira u saradnji sa strukovnim udru�enjima sudija i tu�ilaca, kao i brojnim institucijama u Federaciji BiH koje su nadle�ne za provo?enje Zakona o oduzimanju nezakonito ste?ene imovine krivi?nim djelom ("Slu�bene novine Federacije BiH", br. 71/14).\nInteraktivna radionica: �Identifikacija djece u riziku i modeli sekundarne prevencije maloljetni?kog prestupni�tva�\nCentar za istra�ivanje politike suprotstavljanja kriminalitetu (CPRC) i Fond Ujedinjenih nacija za djecu (UNICEF), u okviru projekta �Pravda za svako dijete�, organizuju interaktivnu radionicu pod nazivom �Identifikacija djece u riziku i modeli sekundarne prevencije maloljetni?kog prestupni�tva�. U?e�?e u radionici ?e uzeti pedagozi i socijalni radnici osnovnih i srednjih �kola, kao i socijalni radnici iz centara za socijalni rad sa podru?ja Kantona Sarajevo i grada Isto?no Sarajevo. Radionica se odr�ava 30. septembra i 01. oktobra 2015. godine, u hotelu �Bjela�nica� na Bjela�nici (Sarajevo).\nOkrugli sto: �Maloljetni?ko pravosu?e u Bosni i Hercegovini: Duh novih zakonskih rje�enja i izazovi u implementaciji�\nCentar za istra�ivanje politike suprotstavljanja kriminalitetu (CPRC) organizovao je Okrugli sto na temu: �Maloljetni?ko pravosu?e u Bosni i Hercegovini: Duh novih zakonskih rje�enja i izazovi u implementaciji�. Okrugli sto je organizovan u Sarajevu, u Hotelu �Sarajevo�, 22. septembra 2015. godine.


Skrivene kuće kao savršeno utočište za kreativce\nArhitekte, pisci, umetnici i drugi kreativci pronašli su savršeno mesto koje podstiče njihovu kreativnost. Daleko od buke, u srcu prirode, idealno za najbolje trenutke inspiracije.\nŠpansi studio "Mar Plus Ask" osmislio je jedinstvene "maslinove kuće" skrivene u planinama Tramuntana na ostrvu Majorka. U pitanju je kompleks od nekoliko kuća koje predstavljaju tiho utočišće za sve kreativce koji žele potpunu slobodu, spokoj i savršene uslove za rad.\nOve kuće okružuje šuma maslina stara više od hiljadu godina, koja predstavlja i najupečatljiviji deo okruženja. Upravo to je bio razlog da ove kuće dobiju naziv "maslinove kuće".\nSvaku kuću odlikuju niz glatkih i kosih površina koje podsećaju na one koje viđamo u pećinama, a to je jedna od karakteristika autentičnih objekata na najvećem španskom ostrvu.\nJoš jedna upečatljiva karakteristika su zidovi, pod i plafon obojeni isključivo u ružičastu nijansu, koja je odabrana od strane stručnjaka iz "Mar Plus Ask" jer je komplementarna bledo zelenoj nijansi donje strane lista masline.\nSvaka kuća sastoji se od dve osnovne prostorije. Prva je spavaća soba sa upečatljivim minimalističkim dizajnom, bez ijednog detalja koji bi ometao kreativni proces stvaranja.\nDruga prostorija je nalik kuhinji, sa osnovnim priborom za kuvanje, jednostavnim stolom za ručavanje i sudoperom čiji je slivnik formiran od stena.\nOtvorenost ove prostorije ka prirodi istaknuta je do te mere da ova "kuhinja" više podseća na terasu jer je velikim otvorom povezana sa okolnim pejzažom.\nImajući u vidu da su ove kuće potpuno odsečene od uobičajene infrastrukture, za kuvanje se koriste plinske boce i peći na drva, dok se voda doprema iz obližnjeg izvora.\nJedna od kuća delimično je podignuta na postojećoj kamenoj terasi, koja tokom vrelih letnjih dana obezbeđuje prijatniju temperaturu i stimulativnije uslove za rad.\nOve kuće postale su izuzetno popularne u krugu arhitekata, pisaca i umetnika u Španiji jer pružaju sve ono što je potrebno kreaticnima na putu do njihovog umetničkog dela. A to je pre svega mir, autentičan prirodan ambijent i odsustvo svih elemenata koji odvlače pažnju.\nAko vam se svideo koncept ovih kuća, obavezno pogledajte i 7 najboljih kuća za beg u prirodu.\nFoto: Piet Albert Goethals\nKuće, Skrivene kuće, Maslinova kuća, Majorka, Španija, Arhitekte, Pisci, Umetnici, Mar Plus Ask, Inspiracija, Kreativnost, Utočište za kreativce, Minimalizam, Sveden dizajn\nBračni par Eliza Luc i Hari Dekers postali su prvi bračni par u Evropi koji će živeti u kući odštampanoj 3D mašinom za beton, a mnogi najavljuju da bi upravo ovako mogle da izgledaju kuće budućnosti.\nPorodična oaza za odmor: Eko kućice od 40 m² sa planom\nDa boravak u prirodi ne mora da vas liši komfora pokazala je arhitektonska firma Duda Porto Aquitectura na primeru zelene porodične oaze sa tri moderne ekološke kućice koje su izgrađene za samo 15 dana.


Zabrinutost građana BiH: Brisel najavio uvođenje novih mjera za ulazak u EU | Mixer portal\nZabrinutost građana BiH: Brisel najavio uvođenje novih mjera za ulazak u EU\nPredsjedavajući Doma naroda Parlamentarne skupštine BiH Ognjen Tadić prenio je danas ambasadoru Slovenije u BiH Zorici Bukinac zabrinutost građana BiH zbog najave mogućnosti da se administrativnim mjerama njihovo putovanje u zemlje EU učini složenijim.\nTadić je istakao da bi takav potez, ako se na njemu istraje, zahtijevao vrlo detaljna pojašnjenja kako se ne bi stekao utisak da se distanca između EU i BiH povećava umjesto da se smanjuje, tim prije što nijedan izvještaj ne pokazuje da je bilo kada iz BiH prema EU načinjen bilo kakav potez koji bi se mogao tumačiti kao bezbjednosna prijetnja, saopšteno je iz parlamenta BiH.\nTokom nastupne posjete novoimenovanog slovenačkog ambasadora u BiH, sagovornici su konstatovali da su odnosi BiH i Slovenije vrlo dobri, ali da postoji otvoren prostor za bolju ekonomsku saradnju.\nOni su ocijenili da slučaj “Agrokor” ukazuje na potrebu zajedničkog političkog i ekonomskog djelovanja kako bi se umanjile štete koje prevazilaze granice pojedinih zemalja regiona.\nTadić je pozvao slovenačkog ambasadora da privrednike iz Slovenije podstiče na bolju komunikaciju sa onima koji u Republici Srpskoj, Federaciji BiH i Brčko distriktu imaju neposrednu nadležnost u sferi ekonomije.\nOn je dodao da bi se na taj način brže i jednostavnije ostvarili željeni kontakti.


EIB ulaže 500.000 evra bespovratnih sredstava za održivu budućnost javnog prevoza u Nišu EIB ulaže 500.000 evra bespovratnih sredstava za održivu budućnost javnog prevoza u Nišu\nEvropska investiciona banka (EIB) potpisala je sporazum o saradnji sa gradom Nišom za finansiranje izrade plana održivog javnog prevoza, koji će omogućiti gradu da strateški odlučuje o investiranju u svoju saobraćajnu mrežu.\nUzimajući u obzir postojeće navike korisnika, tendencije i strateške ciljeve opštine, plan će pomoći da se investicije optimizuju kako bi se uveo efikasniji, čistiji, komforniji i bezbedniji sistem prevoza. Očekivani benefiti tehničke pomoći su i uklanjanje teretnog saobraćaja sa postojećeg međugradskog železničkog koridora koji prolazi kroz grad.\nPlan održivog javnog prevozi i investicije koje će se njime generisati pomoći će Nišu da raste, podržan visokokvalitetnom, dobro integrisanom saobraćajnom mrežom, čime će se povećati privlačnost grada kao mesta za život i ulaganje. Tehnička pomoć se pruža u okviru Tima Evropa i zajedničke Inicijative za finansiranje urbanih projekata, koju su EIB i Francuska agencija za razvoj (AFD) pokrenule radi podrške ambicioznim projektima urbanog razvoja.\nLiljana Pavlova, potpredsednica EIB odgovorna za aktivnosti Banke na Zapadnom Balkanu, rekla je: „Jedan od prioriteta EIB, kao klimatske banke Evropske unije, jeste da promoviše čistiji i održiviji transport kroz modernizaciju železničkog, rečnog i gradskog saobraćaja širom Zapadnog Balkana. Ova tehnička pomoć će omogućiti razvoj projekata koji će doneti višestruke koristi ljudima koji žive ili se putuju u Niš, kao i ekonomske koristi koje proizlaze iz bolje povezanosti unutar grada, kao i sa okolnim opštinama. Istovremeno, to će pomoći Nišu da reši neke od izazova koje donosi urbani razvoj i klimatske promene i na taj način poboljša životnu sredinu i uslove života.”\nGradonačelnica Niša Dragana Sotirovski izjavila je:“Niš se kao grad intenzivno širi i brzo razvija. Frekvencija saobraća se takođe povećala, tako da će nam plan održivog gradskog prevoza omogućiti da uskladimo saobraćajnu mrežu sa novim investicionim ciklusom i strateškim usmerenjima grada Niša. Naša posvećenost smanjenju štetnih gasova i zaštiti vode, zemlje i vazduha ima veliki značaj u našim strateškim razvojnim planovima. Sa velikim zadovoljstvom i entuzijazmom počinjemo našu saradnju sa Evropskom investicionom bankom u okviru potpisanog ugovora. Ovakva vrsta podrške i rezultati koje ćemo postići zajedno biće nam veoma dragoceni u narednom periodu.”


Prvi sastanak Zajedničkog odbora Crne Gore i Srbije u kontekstu pristupanja Evropskoj uniji | EUME\nNaslovnica Info Najave Prvi sastanak Zajedničkog odbora Crne Gore i Srbije u kontekstu pristupanja Evropskoj...\nPrvi sastanak Zajedničkog odbora Crne Gore i Srbije u kontekstu pristupanja Evropskoj uniji\nSastanak će otvoriti, s crnogorske strane, generalna direktorica za evropske poslove u Ministarstvu vanjskih poslova i evropskih integracija Snežana Radović i, u ime Vlade Srbije, v.d. direktora Kancelarije za evropske integracije Ksenija Milenković.\nPredmet prvog Zajedničkog odbora će biti razmatranje dosadašnje saradnje i narednih koraka između dvije države u kontekstu pristupanja EU, dinamika sprovođenja Sporazuma o stabilizaciji i pridruživanju, funkcionisanje strukture i usklađivanje s pravnom tekovinom EU.\nTakođe, učesnici sastanka će razmijeniti mišljenje o aktuelnom statusu pregovaračkog procesa u poglavljima 1. Sloboda kretanja robe i 27. Životna sredina.\nSastanak će se održati u Ministarstvu vanjskih poslova i evropskih integracija, sala 119 na III spratu.\nZvanično otvaranje sastanka je planirano za 23. jul, s početkom u 10.00 sati.


Faktor | Džindić: Utvrđen zakon kojim se obustavlja izdavanja dozvola za male hidroelektrane\n28.04.2022. / 13:13\nFederalni ministar energije, rudarstva i industrije Nermin Džindić izjavio je da je na današnjoj sjednici Vlada Federacije BiH utvrdila Prijedlog zakona o dopuni Zakona o električnoj energiji, kojim se obustavlja izdavanja dozvola za male hidroelektrane.\nDopunom člana 3. Zakona je dodana definicija po kojoj je mala hidroelektrana (mHE) hidroenergetski objekat instalisane snage do i uključivo 10 MW. Novim stavom u članu 78. precizirano je i da se obustavlja izdavanje energetskih dozvola za male hidroelektrane, izuzev za one na gravitacionim vodovodima.\n- Zakon prije svega definiše šta su male hidroelektrane da su to pogoni s instaliranom snagom do 10 megavata. Također, definiše se obustava izdavanja energetskih dozvola za takve objekte – rekao je Džindić.\nPodsjetio je da je u Zakonu izvršena navedena korekcija u skladu sa zaključkom Parlamenta Federacije BiH.\nDžindić očekuje da uskoro oba doma Parlamenta usvoje dopunu Zakona kako bi bilo omogućeno da stupi na snagu.\n- Podnosioci zahtjeva za izdavanje energetskih dozvola imaju rok tri godine za prelazni period da završe svoje projekte i dobiju energetsku dozvolu. Svi oni koji budu prešli preko tog roka nažalost bit će izuzeti iz projekta odnosno izgubit će energetsku dozvolu – kazao je Džindić.\nNermin DžindićhidroelektraneVlada FBiH\nVlada FBiH u četvrtak donosi program pomoći: Penzionerima, borcima... po 100 KM, stanovništvu paketi\nIzručen iz Kanade u BiH\nUkinut pritvor Nikoli Koprivici, osumnjičenom za učešće u strijeljanju više od 40 Bošnjaka kod Sokoca


Preokret: Partizan i dalje mora da čeka na bonus od Sadika! - Telesport.rs\nPreokret: Partizan i dalje mora da čeka na bonus od Sadika!\nBivši napadač crno-belih Umar Sadik je postigao dva gola u remiju Almerije i Ovijeda i tako došao do kote 20, ali Partizanu i dalje neće biti isplaćeno 500.000 evra bonusa.\nNaime, iako je postojala informacija da će Almerija platiti vicešampionu Srbije pola miliona evra nakon što Nigerijac 20 puta zatrese mrežu, to neće biti slučaj.\nBonus će se aktivirati tek kad Sadik postigne još pet golova u crveno-belom dresu.\nIpak, to ne treba da brine navijače “parnog valjka”, pošto se bonus ne odnosi samo na golove u jednoj sezoni, već ukupno, pa ukoliko Sadik ne dođe do 25 golova do kraja aktuelne sezone, već početkom sledeće bi mogao da donese Partizanu 500.000 evropski novčanica. Naravno, pod uslovom da ostane u Almeriji.\nPostoji još jedan bonus na koji bi Partizan mogao da računa, a on se odnosi na broj utakmica koje Sadik odigra za Almeriju. Ako Sadik dođe do 50 utakmica Partizan dobija takođe pola miliona evra. Trenutno je Sadik na 36 odigranih takmičarskih mečeva.


Podignuta borbena gotovost Vojske Srbije u garnizonima Raška i Novi Pazar - Kako Narod Kaže\nautor KnK 24.09.2021, 08:04 2k Pregleda\nJedinice Vojske Srbije su u povišenoj borbenoj gotovosti u garnizonima Raška i Novi Pazar, jer na taj način država želi da pošalje jasnu poruku da se više neće dogoditi pogrom srpskog naroda, rekao je ministar odbrane Nebojša Stefanović tokom posete garnizonima u ta dva grada.\nMinistar odbrane Nebojša Stefanović obišao je pripadnike Vojske Srbije u garnizonima u Novom Pazaru i Raški, gde je sa načelnikom generalštaba generalom Milanom Mojsilovićem prisustvovao prezentaciji spremnosti pripadnika vojske da odgovori na sve postavljene zadatke i zaštiti sve građane Srbije.\nPoručio je da su jedinice Vojske Srbije u povišenoj borbenoj gotovosti u garnizonima Raška i Novi Pazar, jer na taj način država želi da pošalje jasnu poruku da se više neće dogoditi pogrom srpskog naroda.\nKomentariše i pozivanje “obe strane” da se uzdrže od provokacija, koje stiže iz EU.\nStefanović dodaje i da očekuje reakciju EU i Kfora, ali da je trenutno najvažnije zaštiti živote Srba.\n“Drago mi je da predsednik vodi jednu aktivnu kampanju u kojoj ne dozvoljavamo da nas iko gazi i ponižava. Drago mi je što Srbija danas ima mnogo više snage nego prethodnih decenija i mi ćemo nastaviti da radimo svoj posao nikoga ne provocirajući, ali, po nalogu predsednika, biti spremni da zaštitimo svoj narod”, zaključuje Stefanović.\nObilasku ljudstva i dela najsavremenije tehnike kojima vojska raspolaže prisustvovao je i komandant kopnene vojske general potpukovnik Milosav Simović, a održan je i sastanak sa komandatima jedinica Vojske Srbije.\nPrethodni članak Sestre od 107 godina najstarije bliznakinje u svetu\nSledeći članak Dnevni horoskop za 24. septembar 2021. godine


Koordinaciono telo za jug Srbije : Južne vesti\nPredsednik Koordinacionog tela Zoran Stanković: Jednonacionalna vlast u Bujanovcu nije naš problem\n16:32, 2. 9. 2021.\nRealizacija projekata u bujanovačkoj opštini, aktuelna politička situacija i svealbanska većina, teme su o kojima je bilo reči na sastanku predstavnika Koordinacionog tela i političkih lidera srpskih partija u Bujanovcu. Iako je pre sastanka bilo pretpostavki da će jedna od tema biti povratak predstavnika Srba u lokalnu Skupštinu, predsednik Koordinacionog tela Zoran Stanković kaže da je jednonacionalna vlast u Bujanovcu političko pitanje i nije u njegovoj nadležnosti.\nLideri srpskih partija u Bujanovcu na sastanku u Koordinacionom telu, tema nepoznanica\n16:40, 31. 8. 2021.\nIz Koordinacionog tela za jug Srbije pozvali su lidere srpskih partija u Bujanovcu na sastanak koji je bio zakazan za danas od 10 sati, ali im nije rečeno šta će biti tema sastanka, piše portal Bujanovačke. Sagovornik tog portala, inače jedan od pozvanih, pretpostavlja da bi na sastanku moglo da bude reči o povratku 13 predstavnika srpskih partija u lokalnu Skupštinu.\nOsim struje u Medveđi problem i neprohodni putevi, predsednik Opštine kaže neophodna pomoć Vlade\n16:15, 14. 1. 2021.\nVećina sela u opštini Medveđa je i dalje bez struje, a ledena kiša je, kažu meštani, napravila naslage leda na granama drveća, pa srušena stabla predstavljaju dodatni problem zbog neprohodnosti puteva. Predsednik Opštine Medveđa Nebojša Arsić kaže da su ekipe iz cele Srbije na terenu, ali da je mreža svuda pokidana i da je nemoguće sve odjednom normalizovati. Poplavljena sela u Medveđi jutros je obišao i predsednik Koordinacionog tela Zoran Stanković, a kako kaže Arsić, dogovoreno je, da se oko pomoći obrate Vladi Srbije i nadležnim Ministarstvima.\n14:23, 27. 11. 2020.\nVlasnici 13 mikro i malih preduzeća iz Preševa, Bujanovca i Medveđe dobili su 30 miliona dinara od Koordinacionog tela, a kao podsticaj zapošljavanju novih radnika. Na konkursu je učestvovalo sedam firmi iz Bujanovca, pet iz Preševa i jedna iz Medveđe, a ugovorna obaveza im je da zaposle bar po dvoje radnika.\n12:16, 17. 12. 2019.\nPredstava “Ne/Vidljivi grad Bujanovac” beogradskog "Dah teatra" deo je događaja “Nevidljive mape Bujanovca” koji su osmislili bujanovački srednjoškolci. Njihova ideja je turistička tura kroz Bujanovac, a specifičnost je što će predstava biti izvedena u autobusu. Za sve građane koji bi voleli da pogledaju predstavu, ukrcavanje je u 14:15 sati na autobuskoj stanici u Bujanovcu.\nKoordinaciono telo subvencioniše preduzetnike na jugu Srbije\n16:59, 28. 11. 2019.\nNa zapošljavanje se obavezalo 16 preduzetnika iz Bujanovca, Preševa i Medveđe, koje je Koordinaciono telo Vlade Srbije subvencionisalo sa skoro 40 miliona dinara bespovratnih sredstava za ovu godinu. Subvencije je dobilo po sedmoro preduzetnika iz Bujanovca i Preševa i dvoje iz Medveđe, a novac će, kažu, upotrebiti za upošljavanje, nabavku mašina i unapređenje proizvodnje.\nVlada pomaže razvoj poljoprivrede u Bujanovcu\n10:46, 7. 6. 2016.\nNajveći deo od 140 miliona dinara, koliko će Vlada Srbije za razvoj Bujanovca izdvojiti preko Koordinacionog tela, biće uložen u razvoj poljoprivrede, zaključeno je na sastanku predsednika tog tela Zorana Stankovića i Šaipa Kamberija.\nStanovnici Bujanovca nezadovoljni zdravstvenim uslugama\n12:11, 2. 10. 2015.\nIstraživanje portala “Titulli” iz Bujanovca pokazalo je da je većina anketiranog stanovništva nezadovoljna zdravstvenim uslugama u ovoj opštini. Građani se žale na nedostatak lekara, ali i kupovinu lekova.\nSituacija sa izbeglicama stabilna, ali su zalihe hrane i vode sve manje\n15:48, 26. 8. 2015.\nNakon velikog talasa izbeglica koji je prošlog vikenda zadesio jug Srbije, u Preševu je u sredu zbrinuto oko 2.000 ljudi, dok ih je na Miratovačkom polju jedva stotinak. Neophodna pomoć u hrani i vodi kojih ima za svega par dana.


14.10.1952. – Osnovan Ekonomski fakultet u Sarajevu – Magazin Plus\nHome/-TopSLIDE/14.10.1952. – Osnovan Ekonomski fakultet u Sarajevu\n14.10.1952. – Osnovan Ekonomski fakultet u Sarajevu\nEFSA je stekla akreditaciju Austrijske agencije za osiguranje kvaliteta – AQA. U ovom trenutku, EFSA je jedini fakultet u Bosni i Hercegovini koji posjeduje Evropsku akreditaciju, što znači da će ova institucija i njene diplome biti priznate u Evropskom obrazovnom prostoru. EFSA je također uveo sistem upravljanja kvalitetom u skladu sa ISO 9001:2008 standardima. U 2009., EFSA je stekao certifikaciju od strane Bureau Veritas. Uvođenjem i certifikacijom sistema za upravljanje kvalitetom po ISO standardima označava Ekonomski fakultet kao uspješnu instituciju u razvoju i implementaciji akadamskih programa za prvi, drugi i treći ciklus studija visokog obrazovanja. 2009., EFSA je nagrađen sa EDUNIVERSAL Palmes Certificate. Ovaj certifikat naglašava sve veći uspjeh ove institucije u međunarodnim razmjerama, i stavlja Ekonomski fakultet u Sarajevu mađu 1000 najboljih poslovnih škola u svijetu.\nSretan rođendan Nedimu Huremu


Mekalister zabrinut zbog stanja u medijima u Srbiji\nIzvestilac Evropskog parlamenta za Srbiju Dejvid Mekalister izrazio je danas na Zajedničkom konsultativnom odboru Komiteta regiona u Briselu zabrinutost zbog situacije sa medijima u Srbiji.\nMekalister je naglasio da je sloboda medija osnovni element demokratije koji ne može da se ostvari samo usvajanjem zakona, već mora da se ostvari okruženje nezavisnih medija.\nKako je saopštilo Ministarstvo državne uprave i lokalne samouprave, Mekalister je izrazio nadu da će se u ponedeljak, 14. decembra 2015. godine na Medjuvladinoj konferenciji u Briselu otvoriti Poglavlja 35 i 32 u pregovorima Srbije sa EU.\nIzvestilac EP za Srbiju je naglasio da nisu samo države članice EU pogodjene migracijama, već i Srbija i Makedonija i u tom pogledu, pohvalio je Srbiju i srpski narod za uložen trud u proteklom periodu.\n“Ova godina je bila veoma uspešna za Srbiju”, rekao je on i dodao da Srbija ima puno prijatelja u EU institucijama da sve naredne korake takodje uspešno ostvari.\nGovoreći o reformi javne uprave, Mekalister je naglasio da je najvažniji korak primena dobrog zakonodavnog okvira, vladavine prava, stvaranje Strategije decentralizacije u skladu sa principima subsidijarnosti i komunikacije, borba protiv korupcije, organizovanog kriminala, sukoba interesa i politizacije administracije.\n“Pozdravljam napore Vlade Republike Srbije u procesu pridruživanja EU, ali nedostaje veće uključivanje organizacija civilnog društva, nezavisnih regulatornih tela, što garantuje uspeh svih reformi”, rekao je on.\nMekalister je pozdravio formiranje Zajedničkog konsultativnog odbora kao još jedan vid podrške zemljama kandidatima, posebno lokalnim samoupravama koje moraju da primene 70 odsto propisa EU.


PUTOVANJE KOJE ĆE DUGO PAMTITI: Prokupački đaci iz siromašnih i hraniteljskih porodica besplatno boravili 10 dana na Sardiniji\n18.10.2018. 21:28h 18.10.2018. 21:28h\nPROKUPLJE - U organizaciji opštine Prokuplje i lokalnog Centra za socijalni rad, šesnaestoro prokupačkih đaka iz hraniteljskih i porodica slabijeg materijalnog stanja besplatno je boravilo deset dana na italijanskom ostrvu Sardinija.\nTokom boravka na Sardiniji deca iz Prokuplja su obišla brojne spomenike kulture, upoznala se sa lokalnom kuhinjom i vozila se turističkim brodom i podmornicom.\nKako je navela nastavnica srpskog jezika Milka Tošić, koja je pratila decu na Sardiniju, domaćini su na svakom koraku imali lepu reč, osmeh i poklone za prokupačke đake.\n"Deca su se sa Italijanima sporazumevala na engleskom, a naučila su i po koju italijansku reč, ali njima jezik nije bio ni potreban, jer jezik prijateljstva i otvorenog srca svi su dobro razumeli", kazala je Milka Tošić.\nUčenica Osnovne škole "Nikodije Stojanović Tatko" Jovana Šabić kazala je da je to bilo "predivno putovanje koje nikad neće zaboraviti".\n"Neizmerno smo zahvalni ljudima koji su nam omogućili da vidim toliko novih stvari, da posetimo mesta za koja nismo ni znali da postoje", kazala je Jovana Šabić.\nNa rastanku su gosti i domaćini razmenili poklone pa su Italijani dobili vunene, vezom ukrašene čarape i priču o kralju Petru Karađordjeviću i njegovom putovanju sa srpskom Vojskom preko Albanije, kao i pesmu koju je u znak sećanja i zahvalnosti za dobrotu i nezaboravno letovanje domaćinima posvetila Katarina Jovanović iz prokupačke Tehničke škole "15. maj".\nDomaćini su deci, između ostalog, poklonili putne kofere i mobilne telefone.\nPutovanje je realizovano zahvaljujući naporima predsednika Komisije Skupštine Srbije za utvrdjivanje štetnih posledica NATO bombardovanja po zdravlje ljudi, Darka Laketića i gradonačelnika Olbije Đan Pjer Skanua, koji je i član italijanske Komisije za utvrdjivanje štetnih posledica NATO bombardovanja po zdravlje italijanskih vojnika u misiji na Kosovu i Metohiji.\n"Izabrali smo da na putovanje podju mališani iz socijalno ugroženih porodica sa više dece kao i iz hraniteljskih porodica, kojima roditelji i hranitelji nisu u mogućnosti da priušte ovako nešto. Drago mi je što smo zahvaljujući dobročinitelju Đan Pjeru Skanuu te male ljude usrećili makar na 10 dana", rekao je poslanik Darko Laketić.\nProkupljedecaSardinijaputovanjeCentar za socijalni rad


Milo Đukanović novi predsjednik Crne Gore: 'Rezultat je toliko nadmoćan da se opozicija treba preispitati' | DEPO Portal\nNeće biti drugog kruga izbora\nMilo Đukanović novi predsjednik Crne Gore: 'Rezultat je toliko nadmoćan da se opozicija treba preispitati'\nMilo Đukanović vratiće se na javnu funkciju nakon godinu i po pauze, nakon što je juče izabran za predsjednika Crne Gore osvojivši 53.8 odsto glasova\nDemokratska partija socijalista (DPS) proglasila je sinoć pobjedu lidera stranke Mila Đukanovića na izborima za predsjednika Crne Gore.\nPoslanik DPS-a Miloš Nikolić saopćio je da je Milo Đukanović novi predsjednik Crne Gore. On je na konferenciji za novinare saopćio da neće biti drugog kruga predsjedničkih izbora, javlja agencija Anadolija.\n- Neće biti drugog kruga, ne postoji mogućnost da rezultat bude doveden u pitanje. Ovo je velika pobjeda, istorijska pobjeda, ostvarena u atmosferi u kojoj je Đukanović bio sam protiv svih - rekao je Nikolić, javila je Fena.\nLider DPS-a izabran za predsjednika države sa oko 180 hiljada glasova, ostali kandidati uzeli 157 hiljada glasova, dok na izbore nije izašlo 195 hiljada glasača, javljaju Vijesti.me.\nMilo Đukanović vratiće se na javnu funkciju nakon godinu i po pauze, nakon što je juče izabran za predsjednika Crne Gore osvojivši 53.8 odsto glasova.\nKandidat dijela opozicije Mladen Bojanić osvojio je 33,5 odsto glasova, dok je kandidatkinja Socijaldemokratske partije (SDP) Draginja Vuksanović imala podšku 8,3 odsto birača. Predsjednik Prave Crne Gore Marko Milačić osvojio je 2,7 procenata, lidera Stranke pravde i pomirenja Hazbiju Kalača podržalo je 0,8 odsto birača, a Vasilija Miličkovića i kandidata Srpske koalicije Dobrila Dedeića po 0,4 odsto građana.\nĐukanović je poručio je da je izborni rezultat potvrda riješenosti Crne Gore da nastavi putem evropskog kvaliteta života i članstva u EU. Đukanović se zahvalio i koalicionim partnerima koji su, kako je rekao, pokazali privrženost DPS-u i poslali poruku da su “nepobjediva koalicija”. Osim supruge Lidije i sina Blaža, na bini u staroj zgradi Vlade, uz Đukanovića su bili bivši predsjednik Filip Vujanović, predsjednik parlamenta Ivan Brajović, bivši šef diplomatije Milan Roćen, potpredsjednik Skupštine Branimir Gvozdenović, potpredsjednik Vlade Zoran Pažin i lider Liberalne partije Andrija Popović.\n“Ovaj rezultat je toliko ubjedljiv i nadmoćan da je ovo prilika da preispitate ono što su vaša istrajna politička stanovišta, da se ne može ništa dobro napraviti negiranjem ostvarenja do kojih je Crna Gora došla”, poručio je Đukanović opozicionim kandidatima.\nOn je rekao da su pred Crnom Gorom mnoga iskušenja, ali je prioritet ekonomski razvoj koji treba da garantuje rast životnog standarda građana i savladavanje podjela u društva.\n“Da se homogenizuju ljudski potencijali, jer ćemo sa više snage moći da uspješnije savladavamo izazove koji su pred nama”, rekao je Đukanović i poručio da je pobjeda na predsjedničkim izborima “velika odskočna daska za lokalne izbore koji će biti održani 27. maja”, javljaju Vijesti.me.\n“Vjerujem da imamo odličan zalet i da ćemo odgovornim radom u sljedećih mjesec dana stvoriti uslove da još jednom slavimo i 20. maja i 27. maja”, rekao je Đukanović.\nKandidati opozicije nijesu željeli da čestitaju pobjedu Đukanoviću, navodeći da izbori nijesu bili regularni i da su zabilježeni brojni pritisci na građane. Navodeći da Đukanović “treba da se stidi umjesto da slavi”, Bojanić je pozvao birače opozicije da njegov rezultat na izborima ne shvate kao poraz. Tokom obraćanja novinarima, uz Bojanića nije bilo nikog od funkcionera stranaka koje su ga podržale.\n(DEPO PORTAL, BLIN MAGAZIN/Foto: Vijesti.me/md)


Saša je poslednji album "Možda" izdao 2009. godine, ali nedavno je najavio skori povratak na domaću muzičku scenu sa singlom "Zagrljaj", koji bi trebalo da bude najava njegovog novog, petog studijskog albuma. Dok su čekali njegove nove pesme Sašini fanovi gotovo da nisu imali prilike da ga vide u medijima, ali su mogli da uživaju na njegovim koncertima, kojih se nikada nije odrekao.\nOvaj vrstan muzičar i kantautor, ostao je upamćen domaćoj publici kao izvođać jedne od najlepših muških balada, ali i kao jedan od najkvalitetniih pevača, koji je osvajao brojne nagrade na festivalima širom regiona krajem devedesetih i početkom ovog veka. Baš zbog toga što je pevao sa posebnom emocijom u glasu Saša je najčešće osvajao nagrade za interpretaciju. Nagradu (Grand Prix) za najbolju pesmu pod nazivom „K'o Lijana" osvojio je na muzičkom festivalu u Budvi 2001. godine, kao i nagradu za najbolju interpretaciju „Davorin Popović". A ko od poznatih pevača peva njegove kompoziciji, saznajte klikom na link OVDE ili na Pulsovom sajtu.


Predstavljen Rečnik bačkih Bunjevaca\nSvečanom sednicom u Plavoj sali Gradske kuće, Nacionalni savеt bunjevačke nacionalne manjine proslavio je drugi u nizu nacionalnih praznika Bunjevaca „Dan osnivanja prvog Nacionalnog saveta bunjevačke nacionalne manjine – 23. februar“.\nSvečana sednica počela je podnošenjеm izveštaja o radu BNS-a za poslednjih godinu dana. Druga tačka bila je rezervisana za dodelu priznanja koja su pre nekoliko godina ustanovljena od strane Saveta, a dodeljuju se za poseban doprinos u nekoliko oblasti. Treću tačku Dnevnog reda, ali i nacionalni praznik, obeležilo je predstavljanje Rečnika bačkih Bunjevaca (Ričnika bački Bunjevaca) u izdanju Matice srpske, kao i Gramatičkog i pravopisnog priručnika bunjevačkog jezika, čiji je izdavač Nacionalni savet bunjevačke nacionalne manjine.\nPredsednica NSBNM dr Suzana Kujundžić Ostojić izjavila je, tim povodom, da je prošle godine, posle izbora za nacionalne savete nacionalnih manjina, oformljen četvrti saziv Saveta, da je prošle godine izašao i novi Zakon o nacionalnim savetima i nacionalnim manjinama, a da je 2018. ispraćena objavom u Prosvetnom glasniku da je izborni predmet bunjevački govor sa elementima nacionalne kulture preimenovan u bunjevački jezik sa elementima nacionalne kulture.\n– Odobreni su i Planovi i programi za izučavanje izbornog predmeta u srednjim školama, a iz štampe je izašao i Rečnik bačkih Bunjevaca koji smo dugo čekali. Nema situacije, reči i stvari u bunjevačkom jeziku koje se ne nalaze u njemu. Takođe, završili smo Gramatički i pravopisni priručnik za bunjevački jezik koji zahteva još mnogo rada, poput onog na Rečniku, ali će, zasad, on biti dovoljan za predavače i novinare koji se služe bunjevačkim jezikom, kao osnova za dalji rad i određeni standard bunjevačkog jezika. U narednom periodu očekuje nas posao oko izbornog predmeta za srednje škole. Logično bi bilo, s obzirom na to da imamo izborni predmet za buduće predavače na Pedagoškom fakultetu, etno-kulturna istorija Bunjevaca, da u narednom periodu imamo i lektorat za bunjevački i na univerzitetskom nivou – istakla je Suzana Kujundžić Ostojić.\nPrisutne je, u ime lokalne samouprave i gradonačelnika Subotice Bogdana Labana, pozdravila i praznik čestitala Miroslava Babić, član Gradskog vеća zadužena za oblast kulture, a čestitkama su se pridružile predstavnice Ministarstva prosvete, nauke i tehnološkog razvoja i Pokrajinskog sekretarijata za obrazovanje, propise, upravu i nacionalne zajednice.\n– Nacionalna šarolikost Subotice je deo njene istorije, kao i Bunjevci koji su ostavili i ostavljaju svoj trag u stvaralaštvu. Najveći broj nacionalnih saveta svoja sedišta imaju upravo u našem gradu, bunjevački, hrvatski i mađarski, a tu su i predstavništva nacionalnih saveta Jevreja i Nemaca. Lokalna samouprava će i u narednom period biti podrška manjinama u oblasti kulture, prosvete, informisanja i očuvanje tradicije – naglasila je Miroslava Babić.\nPosebna priznanja od strane Nacionalnog saveta bunjevačke nacionalne manjine dobili su:\nZvonko Bogdan - Priznanje „Ivan Antunović“ (za poseban doprinos na očuvanju nacionalnog identiteta Bunjevaca);\nPokrajinski sekretarijat za obrazovanje, propise, upravu i nacionalne zajednice – Priznanje „Mijo Mandić” (za poseban doprinos u oblasti obrazovanja Bunjevaca);\nMinistarstvo prosvete, nauke i tehnološkog razvoja – Priznanje „Mijo Mandić” (za vrhunski doprinos u oblasti obrazovanja Bunjevaca);\nMartin Hencelman – Priznanje „Ambrozije Šarčević” (za poseban doprinos u oblasti naučno-istraživačkog rada o Bunjevcima);\nMarija Bojanin (posthumno) – Priznanje „Ambrozije Šarčević” (za poseban doprinos u oblasti naučno-istraživačkog rada o Bunjevcima);\nNevenka Bašić Palković – Priznanje „Mara Đorđević Malagurski” (za poseban doprinos u oblasti kulture Bunjevaca);\nNataša Stantić – Priznanje „Kalor Milodanović” (za vrhunski doprinos u oblasti informisanja na bunjevačkom jeziku);\nSiniša Tikvicki – Priznanje „Kalor Milodanović” (za vrhunski doprinos u oblasti informisanja na bunjevačkom jeziku).


Liga šampiona u košarci - Blic Sport\nLiga šampiona u košarci\nMILOJEVIĆ PRUŽA RUKU Megina rasprodaja lopti u Italiji\nTrener Mega Leksa Dejan Milojević smatra da je previše izgubljenih lopti razlog poraza od Avelina (61:85).\n"BLIC" SAZNAJE: FIBA preti Savezima sankcijama ako im klubovi igraju Evrokup!\nNastavlja se rat između Evrolige i FIBA. Na današnjem sastanku u Parizu, na kome je FIBA promovisala svoju Ligu šampiona, doneta je odluka da se kazne svi nacionalni košarkaški savezi čiji će klubovi igrati Evrokup.\nLJULJA SE EVROLIGIN BROD Nemci odbili Bartomeua, Španci se još nisu izjasnili!\nKako "Blic" saznaje, Košarkaški savez Nemačke odbio je predlog da šampion te zemlje nastupa u Evroligi, a da tri kluba dobiju mesta u Evrokupu, koji je takođe pod Evroliginim okriljem.\nFIBA UZVRAĆA UDARAC Evroliga vam nudi jedno mesto, mi najmanje tri! /FOTO/\nEvroliga je poslala ABA ligi ponudu da njen šampion dobije "B" licencu i bude jedini predstavnik regionalnog takmičenja u elitnom, a FIBA Evropa je u svojoj ponudi iznela predlog da ABA liga da najmanje tri predstavnika za Ligu šampiona.\nRASPLET Prvak ABA lige ide u Evroligu, šampion Srbije u Ligu šampiona\nŠampion ABA lige igraće naredne sezone u ULEB-ovoj Evroligi, javljaju španski mediji ishod sastanka FIBA u Minhenu.\nBertomeu odbio sastanak sa FIBA, Srbiji dva mesta u Ligi šampiona!\nPonedeljak je važan dan za evropsku košarku! “Blic” je došao u posed pisma koje je generalni sekretar FIBA Patrik Bauman poslao na adresu evropskih košarkaših saveza i velikih klubova. Došlo je do novih varnica na relaciji FIBA - Evroliga, a ono što je najvažnije, srpska košarka imala bi dva predstavnika u novoformiranoj FIBA Ligi šampiona.


Bez investicija jaz između EU i Zapadnog Balkana postaće sve veći | EurActiv Serbia\nRead time : 5 m, 7 s\nU onlajn-debati o dokumentu "Tačka preloma" koji je sastavljen sa ciljem da pokrene novu politiku evropske integracije regiona, rečeno je da taj dokument od sličnih izdvaja to što su njegove ključne tačke efikasniji investicioni programi EU u cilju jačanja ljudskog kapitala, rasta i prosperiteta u regionu, kao i "jezik istine o demokratskom i socijalno-ekonomskom nazadovanju i rastućem autoritarizmu" u regionu.\nInicijator nove politike, član albanskog parlamenta i bivši ministar inostranih poslova Ditmir Bušati rekao je da je glavna poruka dokumenta da ne postoji region koji ima tako jake ekonomske i političke veze sa EU kao Zapadni Balkan, zbog čega evropska integracija nema alternativu, ali da u tom procesu obe strane treba da pokažu političku odgovornost.\nAmbasador Nemačke u Srbiji Tomas Šib priznao je da je pandemija u izvesnoj meri usporila taj proces, ali da je u najvećoj meri do zemalja kandidata da postignu napredak i ubrzaju put u EU. Prema njegovim rečima, Nemačka kao predsedavajuća EU naporno radi na toj temi, ali ona ima samo ulogu poštenog posrednika i ohrabruje zemlje regiona da "skinu nogu sa kočnice" i ubrzaju reforme.\nŠib je rekao i da je izveštaj Evropske komisije o napretku Srbije "vrlo jasna smernica koja sadrži niz važnih i konkretnih preporuka". "Reforme bi bile dobrodošle i ohrabrujemo vladu da sada uradi neke svari", rekao je ambasador u raspravi, koju su organizovali Evropski pokret u Srbiji i beogradska kancelarija nemačke Fondacije Fridrih Ebert.\nJedan od autora dokumenta, šef briselske kancelarije Nemačkog instituta za međunarodne odnose i bezbednost Dušan Reljić rekao je da se ne slaže u potpunosti sa ocenom da je u rukama samih zemalja kandidata da ostvare progres. On je rekao da dolazi do sve većeg socijalno ekonomskog udaljavanja zemalja Zapadnog Balkana čak i od susednih zemalja koje su u EU.\nPrema njegovim rečima, zemlje regiona su zbog ratova, ekonomskih i ljudskih gubitaka u jakom hendikepu u odnosu na EU, a iako su njihove ekonomije gotovo 70% integrisane u Uniju i usklađene sa njenim bankarskim i finansijskim sistemom, i što mnogo toga čine "pod političkom upravom EU", one ne dobijaju nikakvu nadoknadu za otvorenost tržišta i za ogroman deficit sa EU.\nOcenivši da bi i zemljama Zapadnog Balkana trebalo omogućiti pristup strukturnim i kohezionim fondovima EU, Reljić je naveo da će Hrvatska iz budžeta EU u narednih sedam godina bespovratno dobiti 20 milijardi evra, Bugarska 29 milijardi, a Rumunija 60 milijardi, a da će sve zemlje kandidati sa Zapadnog Balkana sa ukupno 18 miliona stanovnika "možda" dobiti devet miljardi evra.\nReljić je ocenio i da oko iznosa izdvojenih za zemlje kandidate postoji mnogo "šibicarenja", precizirajući da nije čuo da se više spominje paket pomoći od 3,3 milijarde evra, a da je sada i iznos pretpristupnih fondova IPA3 odlukom Evropskog saveta smanjen sa 14,5 milijardi na 14,1 milijardu evra.\n"Samim time neće se dogoditi približavanje proseku EU, nego će se divergencija produbiti sa političkim posledicama", naglasio je Reljić.\nI Ditmir Bušati je ocenio da u procesu evrointegracija postoje dva ugla koje treba videto kao komplemetarne, i to politički, odnosno vladavinu prava i socijalno-ekonomsku dimenziju, u kojoj nastaje sve veći jaz između država Zapadnog Balkana i EU.\n"Ta socijalna dimenzija je veoma važna za Zapadni Balkan, kako premostiti postojeći jaz izmeću EU i balkanske šestorke. Taj jaz se širi i sa susednim zemljama koje su već deo EU i to stavlja naše zemlje u tešku poziciju kada smo deo zajedničkih instrastrukturnih projekata, pošto mi zavisimo od državnih budžeta, a susedi od strukturnih fondova", rekao je Bušati.\nBušati je istakao značaj novih elemenata u metodologiji prijema u, ali je ukazao da je potrebno uspostaviti jasnu sliku između tih elemenata i napretka, pošto samo insistiranje na poglavljima i metodologiji preti da proces integracije još više udalji od potreba građana. "Brisel se samo bavi političkim elitama koje nisu uvek zainterevane da menjaju status kvo", rekao je Bušati.\nI generalna sekretarka Fondacije Centra za demokratiju Nataša Vučković ocenila je da EU na Balkanu treba mnogo više pažnje da posveti ekonomskom segmentu i socijalnoj dimenziji. Ona je rekla da se stiče utisak da je EU na Zapadnom Balkanu samo zainteresovana za stabilnost, koja se često poistovećuje sa mirom.\nZato, kako je rekla, treba poslati poruku da nije u pitanju samo stabilnost, već da Zapadni Balkan, koji je doživeo nazadovanje u oblasti vladavine prava, slobode medija, kvaliteta investicija i ekologije, jako zavisi od tog procesa evropske integracije.\n"Znamo da proces proširenja nije zaustavljen, ali neki mediji u Evropi i glasovi iz EU to govore. EU se u vreme ekonomske krize 2008. godine malo povukla zbog brojnih problema i tada se otvorio prostor za treće aktere. EU mora da bude mnogo više prisutna, i to kroz investicije, donacije i kroz socijalnu dimenziju. Gubimo ljudski kapital, stručnjake. To je poražavajuća činjenica i dramatična slika Srbije regiona", rekla je Nataša Vučković\nNemački ambasador Tomas Šib rekao je da EU jeste zainteresovana za stabilnost, ali da ne vidi kontradikciju između stabilnosti i demokratske transformacije. "Bez demokratske transformacije i demokratskih institucija dugoročno ne bi bilo stabilnosti", rekao je Šib.\n"Ekonomska dimenzija je jedna stvar, politička druga. Politički progres i vladavinu prava EU prati veoma pažljivo, i kaže se da je veoma ograničen. Očekivanja EU su veoma jasna", rekao je Šib.\nAmbasador je odbacio primedu Dušana Reljića da procesu pristupanja ne zahvata realnost i da je to realnost samo u Briselu. On je, međutim, priznao da postoji opasnost da ljudi postanu frustrirani zato što je proces ulaska u EU dug.\nPolitički program "Tačka preloma" pokrenuo je bivši albanski ministar Ditmir Bušati, a sprovela međunarodna radna grupa koju su činili Mateo Bonomi iz Rima, Albana Merja iz Tirane i Dušan Reljić.\nFoto: Facebook, Fondacija Fridrih Ebert


Vučić:Bolje mi i Albanci da dogovorimo,nego drugi preko naše grbače\nTanjug 13. septembra 2018. 17:54\nBEOGRAD – Ako ikada postignemo bilo kakav sporazum sa Prištinom, Srbija bi morala da dobije jasne garancije da će postati država članica EU 2025. godine, rekao je danas predsednik Srbije Aleksandar Vučić u intervjuu Rojtersu.\n„Mnogo, mnogo razlika deli Beograd i Prištinu, ali morate imati u vidu i očigledno je da mnogo toga deli ljude koji o tome odlučuju, kao da je to otprilike pitanje za ceo svet i odavno je to prestalo da bude pitanje za one koji od toga treba da imaju najviše koristi, a to su Srbi i Albanci“, istakao je Vučić.\nOčigledno se, kaže Vučić, pitanje koje se, kako kaže, zaista ne tiče nikog trećeg – tiče celog sveta.\n„Ja sam zato Albancima uvek govorio da je bolje da se mi dogovorimo, nego da se svi drugi dogovaraju preko ‘naše grbače’, jer, koliko god da bude težak i loš sporazum za obe strane, ako se mi dogovorimo između sebe, biće mnogo bolje, nego da se mi ne dogovorimo ništa, pa da se drugi dogovaraju preko naših leđa“, istakao je Vučić.\n„Ne mislim da smo blizu postizanja bilo kakvog sporazuma, ali da li smatram da je lekovito, dobro i važno da razgovaramo o svemu i da se potrudimo i pokušamo da sve napore moguće unesemo u svoj rad i delovanje da bismo do nekakvog mogućeg dogovora došli, apsolutno sam za to“ rekao je predsednik Srbije.\nDobio je, podseća, poverenje građana, da bi stvari menjali, da ne bi deci ostavili zaleđene, zamrznute, ili kako god se zovu, sukobe da moraju da rešavaju u bududicnosti.\nŠto se sporazumasa Prištinom tiče, Srbija je otvorena za razgovor, rekao je i dodao da mnogo razlika deli Beograd i Prištrinu.\nMeđutim, mora se imati u vidu, i očigledno je, da mnogo toga deli ljude koji o tome odlučuju i kao da je to optrilike za ceo svet pitanje i odavno je to prestalo da bude pitanje za one koji od toga treba da imaju najviše koristi, a to su Srbi i Albanci.\n„Dakle, pitanje koje se zaista ne tiče nikog trećeg, očigledno je da se tiče celog sveta i zato sam uvek Albancima govorio – bolje da se mi dogovorimo nego da se svi drugi dogovaraju preko naše grbače. Jer, koliko god da bude težak i loš sporazum za obe strane, ako se mi dogovoramo između sebe, biće mnogo bolji nego da se mi ne dogovorimo ništa i pa da se drugi dogovaraju preko naših leđa“.\nVučih je primetio da su ljudi u Srbiji naviknuti da nikada ništa ne rešavamo, da samo prolazi još koji dan i da gledamo da li možemo da budemo koji dan više na vlasti, da govorimo loše o svima drugima i da nijednu stvar suštinski ne rešavamo.\n„Trudim se da to promenim i pokušavam da se bavim problemom koji je od životnog značaja za građane Srbije, sa čijim bi rešavanjem ljudi dobili drugačiju, bolju perspektivu, stvarnu, realnu budućnost“ podvukaoje Vučić.\n„Zato sam rekao da nikakvih bojazni nema za bilo koga u regionu, da niko u regionu ne treba da se plaši dogovora Srba i Albanaca, i da će svi drugi živeti bolje, jer će ceo region biti mnogo stabilniji, neuporedivo mirniji, snažniji i ekonomski privlačniji“ naglasio je.\n„Hajde da pokušamo da napravimo nekakvu vrstu kompriomisa, pa da se onda otvorimo svi jedni prema drugima, da počnemo da radimo, da privlačimo investicije i budemo najbolji u ovom delu Evrope kao region“, predlaže.\nPodsećajući da Srbija ima najvišu stopu rasta, najnižu nezaposlenost, pad javnog duga, suficit u budžetu, kaže da nama više nego bilo kome treba mir i stabilnost, ali treba i svima drugima.\n„Mislim da je važno da ljudi u regionu razumeju da niko nema nikakve ambicije, niti zelje da bilo šta bilo kome drugom dira, da samo želimo da mi Srbi i Albanci postignemo sporazum i region po tom pitanju treba da se oseća potpuno sigurnim“, ističe srpski predsednik.\nNe veruje, ipak, da će nam poći za rukom da sporazum postignemo, iako će se boriti da to uradimo, ali je, ističe, siguran da je reč o bespovratnom procesu i gotovo siguran da će se u narednih 10 godina doći do rešenja, do sporazuma, koji će otvoriti ne samo evrospka vrata svima nama sa ovih prostora, već vrata međusobnog razumevanja, poštovanja, bolje ekonomije…\nDa li je to moguće pre izbora u EU, na to pitanje Vučić odgovara da se plasi da su izbori za evropski parlament jedna od stvari koja „“neće dozvoliti lakše dolazenje Srba i Albanaca do sporazuma“.\nOn je rekao da ne treba posle svega sto se zbivalo poslednjih dana da se isključi i ta činjenica da mnoge evropske zemlje imaju problema sa desnicarskim pokretima.\n„Ukolko bismo postigli sporazum između Beograda i Prištine, nedvosmisleno je da bi Srbija morala da dobije jasne garancije za ulazak u članstvo EU 2025 ugodine“, rekao je Vucić.\nOn je izrazio sumnju da bi građini svih zemalja članica i politicari svih zemalja to zeleli da čuju.\nNa pitanje u kom smislu će se boriti za veća prava Srba na Kosovu i u kom smislu u sporazum treba da se uključe garancije, on je rekao da to mora da bude sveobuhvatni sporazum,.\n„Ne smislite, valjda, da je moguće da pravite sporazum sa Albancima a da to ne bude sveobuhvatni paket koji bi jasno stavio do znanja sta mi cinimo i sta radimo. Naravno da mi znamo svoje obaveze. Znamo mi sta moramo da ispunimo iz poglavlja 23 i 24 , znamo mi sta je koliko je vazno da napredujemo u vladavini prava i svemu drugom sto moramo da uradimo“, rekao je Vucić.\nOn je naveo da se pregovori odvijaju u okviru EU, i ukoliko zelimo neke od istorijskih sukoba da resimo moramo to kroz „velike pakete“.\nKaže i da se osmehne kada neki to svode na nešTo tipa: tebi tri sela, meni sest.. .\n„Ako bilo šta bude, to mora da bude jedan sveobuhvatan paket resavanja ne samo nasih odnosa sa Albancima NA kIm, već i resavanja i evropskog puta, napretka ekonomije, i mnogo toga drugog“, naveo je on i dodao da je to mnogo komplikovanije od onoga što nekih hoće da pojednostave.\n„Nama je vazno dugorocno da imamo dobre odnose sa Albancima, nadam se za 50 godina i može da preraste u prijateljstvo“, i dodaje da bi se time uspostavila osovina sever jug, osvina mira i stabilnsti.\nAko Srbi, kao i Albanci, zele da zive u sopstvenim mitovima i sukobima, nisam neko ko će im ispuniti zelju, mada sumnja da će do sporauzuma lako doći, zaključio je predsednik Vučić.\n21. protest u Kragujevcu: Vučić živi u svom virtuelnom svetu koji pokušava da prenese…\nNe davimo Beograd poziva Srbe u Hrvatskoj da glasaju za ORaH na izborima za Evropski…\nNarodna stranka pozvala Srbe u Hrvatskoj da glasaju za SDSS na izborima za Evropski…\nBeograd: Šetaće cela Srbija 8 juna, kad je šest meseci od početka protesta\nBeograd: Završen protest, najavljena velika okupljana povodom širom Srbije\nBNV traži specijalni status za Sandžak uz Ustav, parlament, guvernera i sudstvo\nVelikim protestom Jedan od pet miliona 8. juna obeležiće se šest meseci njihovog…\nBNV traži specijalni status za Sandžak uz Ustav, parlament, guvernera…\n21. protest u Kragujevcu: Vučić živi u svom virtuelnom svetu…\nNe davimo Beograd poziva Srbe u Hrvatskoj da glasaju za ORaH…\nNarodna stranka pozvala Srbe u Hrvatskoj da glasaju za SDSS…\nBeograd: Šetaće cela Srbija 8 juna, kad je šest meseci od…\nBeograd: Završen protest, najavljena velika okupljana…


Studio B\t28.10.2009 23:40\nPrvostepenom presudom, izrecenom pocetkom aprila 2008. godine, Haradinaj i drugooptuzeni Idriz Baljaj su oslobodjeni krivice po svih 37 tacaka optuznice za zlocine nad Srbima, Romima i Albancima u okolini Decana 1998. Treceoptuzeni Ljah Brahimaj je osuden na šest godina zatvora zbog okrutnog postupanja prema zarobljenicima u logoru OVK u selu Jablanica.\nŽalbom na tu presudu, tužilaštvo je zatražilo da Apelaciono veće Tribunala naloži delimično ponavljanje sudjenja po šest od 37 tačaka optužnice, koje su se odnosile na zločine nad pritvorenicima u Jablanici.\nTokom današnje rasprave o žalbi, tužilac Peter Kremer je rekao da sudjenje Haradinaju nije bilo pravično zato što sud nije uložio dovoljno napora da sasluša dva ključna svedoka protiv optuženih, koji su odbijali da svedoče zato što su bili "uznemiravani" i "zastrašeni".\nPo tužiocu, pretresno veće je postupilo nepravično kada, na kraju sudjenja, nije tuziocima odobrilo dodatno vreme koje su oni tražili za iskaze tih svedoka.\nOdbrana Haradinaja je odbacila zahtev za ponavljanje sudjenja kao neosnovan, tvrdeći da su prvostpene sudije učinile sve da saslušaju sve raspoložive svedoke. uz to, po rečima branioca Bena Emersona, ne postoje naznake da bi dvojica svedoka pristala da dodju na novo sudjenje.\nJedan od tih svedoka, Šefćet Kabaši je dvaput - jednom u sudnici u Hagu, a drugi put preko video-veze iz Njujorka - odbio da svedoči i zato je optužen za nepoštovanje suda. Uprkos nalogu suda, Kabaši je tokom sudjenja Haradinaju pobegao iz Haga u SAD čiji je državljanin.\nTužilac Kremer je precizirao da je Kabaši bio pripadnik OVK u Jablanici i svedok zlostavljanja pritvorenih, od kojih su neki umrli. Kabaši je, po pisanoj izjavi datoj tuzilaštvu, video Baljaja i Brahimaja kako prebijaju zatvorenike, a Haradinaja kako često dolazi u logor.\nIdentitet drugog svedoka je i dalje zaštićen, ali je i on, pre nego što je odbio da svedoči, dao izjavu tužiocima o povezanosti optuženih sa zlodelima u Jablanici.\nPo rečima tužioca Kremera, obojica su odbila da svedoče "zbog straha", a sudije su, uprkos tome, odbile da odobre dodatno vreme tužilaštvu da pokuša da promeni njihov stav.\nKao dokaz da je Kabaši bio pod pritiskom da ne svedoči, tužilac je citirao njegove reči da "zaštitne mere ne postoje u realnosti, već samo u sudnici" Haškog tribunala.\nPo rečima Kremera, pretresno veće je - "suočeno sa masovnim uzmemiravanjem svedoka" - prednost dalo brzom sprovodjenju sudjenja Haradinaju, zanemarujući neophodnost da proces bude i pravičan.\nTužilac je ukazao i da sudije nisu u dokaze uvele ni pisane izjave tih svedoka koje su imale na raspolaganju.


Festival zemunskih čamaca i kajaka 2021 - Dan u Beogradu\nNaslovna » Izlasci » Festivali » Festival zemunskih čamaca i kajaka 2021\nAh Neša 18. avgust 2021. Festivali, Sport Postavite komentar\nOrganizator ove manifestacije je Kajak-kanu klub Zemun, koji već 75 godina u duhu tradicije vezuje sve generacije Zemunaca za reku i čamce.\nU skolpu manifestacije Festival zemunskih čamaca i kajaka, u subotu, 21. avgusta od 10.00, biće održana i regata Kajak-kanu kluba Zemun. Regata se odvija na potezu od Kluba Radecki do Kajak-kanu kluba Zemun (Kej oslobođenja 73), na deonici dužine 500 metara. Očekuje se učešće 300 takmičara iz 15 klubova, a za najbolje su obezbeđene medalje i pehari.\nZatvaranje festivala biće u nedelju, 22. avgusta od 18.00 u bašti „Jedro bara“ na Keju oslobođenja.\nZemun sa svojim izlazom na Dunav je već tradicionalno grad čamdžija i alasa, a Kajak-kanu klub Zemun, kao jedan od najstarijih sportskih kolektiva u Beogradu, mesto okupljanja veslača i zaljubljenika u reku.\nManifestacija se održava pod pokroviteljstvom Sekretarijata za privredu grada Beograda i doprinosi turističkoj atraktivnosti Beograda, kao metropole na Dunavu. (danubeogradu.rs)\nTagovidunav festival zemunskih čamaca i kajaka festivali izlasci kajak kanu klub zemun kej oslobođenja leto u beogradu rekreacija sport za dž zemunski kej\nPrethodni Bez struje i bez vode u Beogradu, 18. avgust 2021.\nSledeći Akcije suzbijanja komaraca (19, 20. i 23. avgust 2021)


Pastor je pojasnio da SVM želi da učestvuje u izvršnoj vlasti na nivou republike na nivou državnih sekretara u nekoliko ministarstava, koja, kaže, nisu definisana, ali je načelna spremnost i mogućnost za tako nešto dogovorena i potvrđena.\nSVM će, kaže Pastor, učestvovati u izvršnoj vlasti i na pokrajniskom nivou, ali o tome danas, kako je naveo, nije bilo konkretnijeg razgovora.\n"Razgovarali smo o budućoj saradnji, jer je potvrđena obostrana rešenost da odnos izgrađen u proteklih šest godina nastavimo. Saradnja će se odnositi na republički, pokrajinski i lokalni nivo", rekao je Pastor.\nOn je dodao da će o oblicima i načinu zajedničke saradnje biti potpisan koalicioni sporauzm, sa opredeljenjima, ciljevima i projektima, kao i u proteklom mandatu, te da očekuje da se sve konkretizuje u naredne dve nedelje.\n"Nešto jače i direktnije učešće želimo da imamo na pokrajinskom i lokalnom nivou, a to ucešće želimo da materijalalizujemo u skladu sa mogućnostima, jer nam nije namera da po svaku cenu imamo čoveka u strukturi, već da to bude od interesa za državu i građane", rekao je Pastor.\nOn je dodao da je sa predsednikom Vučićem razgovarao o tome pred kakvim izazovima se nalazi zemlja i šta je ono što treba da je u fokusu u predstojećem periodu, kao i o krizi izazvanoj epidemijom Kovida 19, te posledično o ekonomiji, ali i o evropskoj politici i poziciji Srbije.\n15. 07. 2020. u 09:13\nAleksandar Vučić Vlada Srbije Ištvan Pastor nova vlada


Opština organizovala novogodišnji prijem u Cekovića kući | Palelive.com\nPočetna Novosti Aktuelnosti Opština organizovala novogodišnji prijem u Cekovića kući\nOpština organizovala novogodišnji prijem u Cekovića kući\nNačelnik Pala Slobodan Savić rekao je juče da je opština ove godine zadržale razvojni kurs, što će učiniti i naredne godine, a u čemu će joj trebati pomoć Vlade Republike Srpske, koja je i do sada pomagala značajne projekte. Savić je podsjetio da je Vlada RS uložila znatna sredstva za izgradnju šestosjeda na Jahorini, u izgradnju Osnovne škole „Srbija“, kao i tunela Stambulčić. „U ovoj godini učinili smo sve kako bi Pale ostale na putu napretka i razvoja“, rekao je Savić koji je danas sa predsjednikom Skupštine opštine Miroslavom Brčkalom organizovao u Cekovića kući prijem za privrednike, kulturne i sportske radnike i novinare. On je rekao da će i dalje nastojati da se opština razvija ravnomjerno. Govoreći o planovima za narednu godinu, Savić je naveo da su Pale grad mladih i studenata i da je zbog toga u planu izgradnja zgrade Ekonomskog fakulteta, kao i rekonstrukcija hotela „Panorama“ za potrebe studenstkog centra. „Opština će u 2010. godini, bez obzira na ekonomsku krizu i očekivani pad prihoda, kako je predviđeno budžetom, uložiti oko četiri miliona KM u kapitalne projekte, od čega će oko 2,5 miliona KM utrošiti za dovršetak sportske dvorane“, rekao je Savić.\nOn je dodao da će oko pola miliona KM biti uloženo u rekonstrukciju ulica i puteva, oko 250.000 KM za infrstrukturne projekte i oko 170.000 maraka za sufinansiranje projekata sa građanima i drugim subjektima.\nSavić je naglasio da opština neće odustati ni od kandidovanja projekta izmještanja gradske toplane, a trudiće se da i dalje pomože izgradnju novog sabornog hrama.\n„Naše zamisli su naša nada u bolju budućnost i što prije prihvatimo činjenicu da je naša šansa izgradnja turističke pruge Pale- Bistrik u Sarajevu, gondole Pale-Jahorina i puta Pale- Mesići i sve to zajedno aktivnije promovišemo prije ćemo naći investitore“, naglasio je Savić.\nOn je sve privrednike pozvao na saradnju i da ponude dobre ideje s ciljem stvaranja boljih uslova za život na Palama.\nPrethodni članakSkijalište za medalju\nNaredni članakSlovenac povrijeđen u požaru na Jahorini!


Ministar uprave i lokalne samouprave Republike Srpske Senka Jujić i direktor Fonda za penzijsko i invalidsko osiguranje Srpske Mladen Milić, potpisali su danas Sporazum o korišćenju podataka iz Centralne baze drugog primjerka matičnih knjiga koji su evidentirani u matičnoj knjizi umrlih.\nSporazum će omogućiti bezbjednu razmjenu podataka na dnevnom nivou i ubrzati provjeru vjerodostojnosti informacija o korisnicima Fonda, te će doprinijeti i bržoj provjeri preminulih korisnika i smanjiti zloupotrebe prilikom isplate penzija.\nMinistarka Jujić je rekla da Ministarstvo i Fond PIO sarađuju godinama, te da je suština saradnje u tome da se na vrijeme evidentira smrt korisnika penzija kako bi se spriječile zloupotrebe, čime se, naglasila je, vrši ušteda u budžetu Srpske.\nOna je novinarima u Banjaluci rekla da je vođenje matičnih knjiga u nadležnosti jedinica lokalne samouprave, a čuvanje Centralne baze podataka u nadležnosti Miistarstva uprave i lokalne samouprave.\nOsim Fonda PIO, Ministarstvo razmjenjuje podatke elektronskim putem i sa Ministarstvom unutrašnjoh poslova Srpske, Fondom zdravstvenog osiguranja i Republičkim zavodom za statistiku.\n– Primjer dobre prakse je razmjena podataka elektronskim putem sa MUP-om Srpske u postupku određivanja jedinstenog matičnog broja novorođene đece. Kroz ovu praksu postupak je pojednostavljen i završava se u toku dana, dok se ranije na taj postupak trošilo od sedam do deset dana – rekla je ministarka.\nMilić je rekao da na ovaj način u Fondu PIO imaju onlajn vezu praktično 24 časa, 365 dana u godini sa Drugim izvodom iz matične knjige umrlih građana u Srpskoj, što je veoma bitan podatak, imajući u vidu činjenicu da od 270 000 korisnika prava za koje Fond PIO Srpske trenutno isplaćuje penzije, više od 210 000 njih živi na teritoriji Srpske.\n– Ukoliko imamo činjenicu da na godišnjem nivou premine između 11 000 i 12 000 korisnika prava, u svakom momentu prilikom prijave smrti u matičnu kancelariju bilo gdje u Srpskoj, automatski imamo taj podatak i obustavljamo isplatu penzije – pojasnio je Milić.\nGovoreći o sprečavanju zloupotreba u vezi sa isplatama penzija i uštedama u budžetu Srpske i Fonda, Milić je naveo da je krajem 2011. godine Fond PIO pokrenuo akciju “Stop prevarama-do penzije pošteno”\n– Ova akcija se isključivo odnosila na korisnike prava na invalidsku penziju, dok je ovo došlo tek kasnije kad su se stekli tehnički uslovi kada je riječ informacionim sistemima Fonda PIO i Ministarstva uprave i lokalne samouprave – naveo je on.\nPrema procjenama Fonda PIO od početka 2012. godine, do danas, po svim osnovama je, u budžetu Fonda, odnosno budžetu Srpske ostalo između 25 i 30 miliona KM, naglasio je Milić.\nfond piosporazumministarstvo uprave


Oglasila se Islamska zajednica: Muslimani mogu samo vakcine bez svinjskog želatina - 26.12.2020, Sputnik Srbija\nOglasila se Islamska zajednica: Muslimani mogu samo vakcine bez svinjskog želatina\nVećina vakcina protiv kovida 19 sadrži svinjski želatin koji osigurava njihov transport i skladištenje, a konzumiranje svinjskih proizvoda muslimanima nije... 26.12.2020, Sputnik Srbija\n17:22 26.12.2020 (Osveženo: 04:01 26.08.2021)\nVećina vakcina protiv kovida 19 sadrži svinjski želatin koji osigurava njihov transport i skladištenje, a konzumiranje svinjskih proizvoda muslimanima nije dozvoljeno prema standardima halal ishrane, saopšteno je danas iz Kabineta reisu-l-uleme Islamske zajednice BiH.\nU odgovoru za Kliks, u Kabinetu je jasno rečeno da Islamska zajednica BiH nema ništa protiv vakcina koje su odobrile nadležne stručne instance i kojima se ljudi štite od zaraza i bolesti, ali ono što je "zabranjeno jeste da lek traže u onom što je Alah zabranio".\n"Islam poziva ljude da brinu o svom zdravlju i da traže lek za bolesti koje ih zadese. Ono, pak, što je njima zabranjeno jeste da lek traže u onom što je Alah zabranio. U zabranjene stvari spadaju i svinja i svinjski proizvodi", kažu iz Islamske zajednice.\nKako se dalje navodi, informacije koje stižu jeste da pojedine vakcine protiv korona virusa sadrže svinjski želatin, ali još čekaju zvanične potvrde.\n"Ako je to tačno, muslimani su dužni opredeliti se za vakcine koje ne sadrže tu komponentu, a efikasne su u lečenju od korona virusa, a ako ne postoji drugi izbor, zadnju reč o tome treba da da struka, farmaceutska i šerijatsko-pravna", kazali su iz Kabineta reisu-l-uleme.\nUsled ubrzanog rada radi osiguranja što veće količine vakcina, farmaceutske kompanije ne mogu garantovati da se u njihovim dozama neće naći svinjski želatin. To se odnosi i na vakcinu koje su razvili "Fajzer" i "BioNTek", vakcinu kompanije "Moderna", i Univerziteta u Oksfordu i drugih.\n"Islamska zajednica će definitivan stav o ovome pitanju zauzeti nakon što se upozna s rezultatima laboratorijske analize, kada će biti poznate sve komponente predmetne vakcine", navodi se u odgovoru, prenosi Tanjug.


Ulazak Makedonije u NATO doprineće stabilnosti Zapadnog Balkana - Atlantski Savet Srbije\n„Posle našeg ulaska u NATO, nacionalna bezbednost i stabilnost Severne Makedonije biće zauvek zatvorena pitanja. Znamo da je Balkan nepresušan izvor raznih teorija zavere i da se često najavljivalo otvaranje Pandorine kutije ali za nas će posle ulaska u NATO te priče biti završene“, izjavio je za „Blic” Zoran Popov, državni sekretar u Ministarstvu spoljnih poslova Severne Makedonije.\nGovoreći o prednostima koje će toj državi doneti predstojeći ulazak u NATO ( početkom marta ), istakao je da će ta integracija doprineti stabilnosti Severne Makedonije, stabilnosti Zapadnog Balkana, a samim tim i stabilnosti Evrope. Popov je kao posebno važno naveo to što će kada Makedonija postane deo NATO-a njen glas podjednako vredeti kao glas Francuske ili SAD-a zato što se u NATO-u glas svake članice podjednako uvažava i ima istu težinu pri odlučivanju s obzirom da se sve odluke donose konsenzusom, tako da na to uopšte ne utiče veličina države.\nPopov je dodao da ulazak neke države u NATO ima i ekonomske prednosti. Kao primer za to je naveo Crnu Goru, i rekao da je priključenje NATO-u toj državi donelo porast direktnih stranih investicija, povećanje životnog standarda, otvaranje novih radnih mesta i uticalo na smanjenje broja mladih koji planiraju da odu iz zemlje. Po njegovim rečima, direktne strane investicije u Crnu Goru su u drugoj polovini 2017. godine iznosile 46 miliona evra, a u prvoj polovini 2018. godine su porasle na čak 256 miliona evra. Osim toga, posle ulaska Crne Gore u NATO u toj zemlji je 2018. godine porastao i broj turista, za 25 odsto.\nPrevious NATO gradi prvu bazu na Zapadnom Balkanu\nNext Rusija vodi medijski rat protiv Crne Gore


Najavljeno obnavljanje pregovora Evropske unije sa Srbijom 13. juna\nPredsednik Evropske komisije Žoze Manuel Barozo pozvao je Srbiju da 13. juna obnovi pregovore sa Evropskom unijom o Sporazumu o stabilizaciji i pridruživanju.\nEvropski komesar Oli Ren je saopštio u Briselu da se "konsultovao sa Karlom del Ponte o onome što je ona utvrdila prilikom posete Beogradu" i stavio do znanja da "sa zadovoljstvom može da kaže da je Srbija iskazala jasnu rešenost da sprovede obavezu pune saradnje s Haškim sudom".\nOn je istakao da su, takodje, "proteklih nedelja opipljive akcije dokazale takvu rešenost" srpskih vlasti.\n"Iduće srede ćemo", naveo je Ren, "održati sledeću rudnu pregovora o tom važnom sporazumu, koji će doneti konkretne trgovinske i ekonomske koristi za Srbiju".\n"Primena Sporazuma o stabilizaciji i pridruživanju će Srbiji otvoriti vrata za kandidaturu za članstvo u Evropskoj uniji", naglasio je evropski komesar za proširenje, Oli Ren.\nKoštunica: Izvanredno pozitivan razvoj događaja\nKomentarišući ovakav razvoj događaja predsednik Nacionalnog saveta za saradnju sa Haškim tribunalom Rasim Ljajić rekao je da je Srbija ponudila pet dokaza kojima je uverila Karlu del Ponte u ozbiljnost saradnje. Formirana je nova vlada, formiran je Savet za nacionalnu bezbednost, general Tolimir izručen je Haškom tribunalu, predali smo veliku dokumentaciju potrebnu za postupke koji se vode pred Haškim tribunalom i iskazana je jasna politička volja svih u ovoj zemlji da se ispune preostale obaveze prema Haškom tribunalu, rekao je Ljajić.\nPremijer Vojislav Koštunica odluku o nastavku pregovora ocenio je kao izvanredno pozitivan razvoj događaja i naglasio da postoji puna rešenost i jasna politička volja Vlade da ispuni sve svoje međunarodne obaveze i da se u interesu Srbije što pre završi saradnja sa Haškim tribunalom.\nI potpredsednik Vlade Božidar Đelić izjavio je da je moguće da Srbija završi saradnju sa haškim Tribunalom do kraja jula i da se do tada okončaju pregovori sa Evropskom unijom o Sporazumu o stabilizaciji i asocijaciji. Jasno je šta treba da se uradi i to ćemo uraditi, rekao je Đelić.\nU prvim reagovanjima ekonomisti pozdravljaju odluku o nastavku pregovora a ekspert za strana ulaganja Milan Kovačević ocenio je da će po završetku pregovora privreda dobiti olakšice u poslovanju sa Unijom i da će se proširiti krug finansijske pomoći iz inostranstva.


Beograd na Dunavskoj turističkoj berzi u Beču - Vesti : BGinfo - Beograd na dlanu - Sve o Beogradu\nTuristička organizacija Beograda tradicionalno će nastupiti na Dunavskoj turističkoj berzi u Beču od 22. do 24. januara. Berza se održava svake druge godine i predstavlja poslovni skup svih relevantnih subjekata turizma podunavskih zemalja na kojoj se unapređuju već postojeći i nude novi turistički proizvodi tog dela Evrope.\nU cilju što bolje ponude Beograda kao destinacije, Turistička organizacija Beograda će na berzi promovisati turističke vrednosti našeg grada i time doprineti da turisti koji dolaze rečnim kruzerima budu još brojniji i da se duže zadržavaju u našem gradu.\nU svečanoj sali „Haus des Sports”, Beograd će 25. januara biti promovisan kao poželjna „city break” destinacija, grad kulture, s posebnim akcentom na kandidaturi za Evropsku prestonicu kulture 2020, grad sporta, kongresni centar regiona, grad u kome se održavaju kvalitetne manifestacije i festivali, te kao grad koji je na Dunavu, što predstavlja posebnu vezu i prijateljstvo sa gradom Bečom.\nProgram će obuhvatiti prezentaciju turističke ponude Beograda i kulturno-istorijskih spona Beča i Beograda, kao i turistički spot o ponudi našeg grada. Predviđena je i projekcija filma „Montevideo, bog te video”.\nZa prvih 11 meseci prethodne godine, u odnosu na 2010, Beograd je posetilo četiri odsto više gostiju iz Austrije.


Tokom tri dana posetioci festivala su imali priliku da prate proces rada umetnica iz Bosne i Hercegovine, Francuske, Hrvatske, Republike Srpske i Srbije. Pored novog murala u bašti Dorćol Platza, radovi umetnica predstavljeni su i u okviru izložbe u galeriji O3zone. Poslednjeg dana festivala umetnice su razgovarale sa istoričarkom umetnosti Ljiljanom Radošević, da čuju više o iskustvima i stavovima umetnica, ali i da se uključe u diskusiju svojim pitanjima. Tokom trajanja festivala, publika je takođe uživala u virtuelnoj izložbi beogradskih grafita. Za dodatni ugođaj bila je zadužena prva ženska romska grupa Pretty Loud koja svojom muzikom razbija stereotipe i bori se za ženska prava.\n“Drugi po redu festival All Girls Street Art Jam ove godine pod nazivom All Girls All green naišao je na veliki odjek u javnosti. Festival koji ima za cilj da ujedini žensko stvaralaštvo I pošalje snažnu poruku, ove godine protekao je u znaku ljubavi, sloge i zelene boje koja je dominirala u radovima umetnica iz regiona. Posebnu zahvalnost dugujemo našem generalnom sponzoru Roma Company koji su prepoznali ideju i cilj festivala i pružili nam ogromnu podršku u vidu donacija boja i materijala za izradu murala, kao i Francuskom centru za kulturu, Delegaciji Evropske unije, umetnicama iz regiona.“, izjavila je Aleksandra Petković osnivačica festivala.\n#UticajnOdgovorno – UNIQA: “Na putu sigurne budućnosti za sve ljude”\nOslikan parkić na Čukarici u akciji “Ulepšajmo park za naše male drugare“ (FOTO)...


Otac Miajlo o hapšenju u Budvi: Ne damo svetinje znači – ne damo Čoveka! - Sputnjik Srbija\n17:49 17.06.2020 (osveženo 18:14 17.06.2020) Preuzmite kraći link\nNaš slogan „Ne damo svetinje“ se ne odnosi samo na hramove i građevinu, nego na svetinju Čoveka kao crkve Božije i zato ne damo svetinju, ne damo Čoveka i ne damo Istinu i Pravdu, kazao je za Sputnjik otac Miajlo Backović, koji je sa još nekoliko sveštenika došao da da podršku uhapšenim predstavnicima opštine Budva i okupljenim građanima.\nOn je rekao da je značajno da se kaže za one koji bi doveli u pitanje prisustvo sveštenika na današnjem skupu u Budvi, da se zna da su privedeni njihovi parohijani.\n„To su vernici koji dolaze u naše crkve i na naše litije i potpuno je normalno da svi sveštenici koji su sa njima povezani budu ovde i daju podršku“, rekao je otac Mijajlo.\n„Mi koji smo upućeni na opštinu Budva i imamo vernike koji žive u toj opštini naravno da ćemo biti sa svojim parohijanima“, rekao je on.\n"Zar se ovako brutalno gaze braća!" - Predsednik opštine Budva prenosi svoj šok za Sputnjik\nPosle brutalnog hapšenja, predsednik Opštine Budva na slobodu izašao u invalidskim kolicima /video/\nBudva, ne damo svetinje


TotalCar.rs » Opasni gasovi iz dizel motora\nOpasni gasovi iz dizel motora\ndizel, istraživanje, novo\n0 komentara 4130 pregleda\nIstraživači sa Univerziteta u Utrehtu su u novoj studiji otkrili da čak 6 procenata svih smrti izazvanih rakom pluća u SAD-u i Velikoj Britaniji potiče od izduvnih gasova dizel motora.\nNaučnici su objavili studiju koja je otkrila da ljudi koji se izlažu velikoj količini izduvnih gasova dizela čine čak 4.8 posto smrtnih slučajeva uzrokovanih rakom pluća u SAD-u i Velikoj Britaniji. Dodatnih 1.3 procenata smrtnih slučajeva su ljudi koji žive blizu auto-puteva.\nTokom studije su ispitivani vozači kamiona i rudari koji su bili izloženi emisijama iz dizel motora proizvedenih između 1970-ih i 1990-ih, pa naučnici tvrde da za sada nije jasno da li su nalazi primenljivi i na novije motore.\nIako automobilska industrija sa jedne strane konstantno napreduje ka smanjenju štetnih emisija, nedavno se pojavilla studija koja je pokazala da novi benzinski GDI motori emituju oko 1.000 puta više štetnih čestica od svojih prethodnika.\nQoros Young krosover i sedan predstavljeni u kini\nTesla pustila novi tizer za Model Y\nUvid u proces izrade Teslinog Modela S\nOvako će izgleda nova Mercedesova A-Klasa\nBeogradski salon automobila – pod znakom pitanja\nTaksi sutrašnjice u Njujorku\nNova “opel astra” će imati Matrix LED farove


Još jedna pobeda rukometaša Srem SM - Ozon Media\nJoš jedna pobeda rukometaša Srem SM\nSremska Mitrovica – Nova pobeda rukometaša Srem SM na svom terenu. Osma pobeda na domaćem terenu, ukupno trinaesta pobeda uz samo dve izgubljenje utakmice i jednu nerešenu, osigurava domaćoj ekipi vodeće mesto na tabeli Druge lige Srbije – Sever.\nDomaći igrači su još jednom pokazali da na domaćem terenu gosti ne mogu da se nadaju bodovima. Već u prvim minutama meča se videlo da gosti iz Čuruga nemaju šta da traže u Sremu i posle prvih pet minuta domaćini su agresivnom igrom u odbrani uspeli da uz sigurnu realizaciju naprave malu razliku od tri gola koja se kako su minutri odmicali samo povećavala. Gosti nisu pronalazili rešenja za raspucane sremce tako da se na kraj prvog poluvremena otišlo sa razlikom od devet golova 21:12.\nU drugom poluvremenu isti tok utakmice, domaća ekipa je nastavila sigurno u odbrani a trener Drča je šansu dao i mlađim igračima od kojih se najviše istakao 15-togodišnji Nikola Popović uz postignutih četiri gola.\nDo kraja utakmice sve je išlo po planu trenera domaće ekipe koji je nakon utakmice izjavio samo sledeće: „Još jedan korak bliže tituli!“ Uz to na kraju je dodao, „Sremce očekuje nezgodno gostovanje u Novom Sadu gde će se najverovatnije odlučivati o prvaku lige“.\nTatjana Tomić druga u Srbiji


Updated: 14 travnja, 2021\nNakon više od tri mjeseca čekanja konačno su se stekli uslovi, odnosno obezbijeđena su finansijska sredstva za saniranje oštećenja na objektu centralne škole „1. mart“ Vrnograč, a koja su uzrokovana potresom koji je krajem prošle godine pogodio susjednu R Hrvatsku.\nPrema riječima direktora škole Šerifa Hušidića na raspolaganju im je 125. 000 KM koja su osigurana Budžetom Unsko-sanskog kantona i 50. 000 KM koje je obezbijedila Vlada Kantona Sarajevo. U toku je procedura javne nabavke, odnosno odabir najpovoljnijeg izvođača radova.\nHušidić ističe da je sa 2.000 KM obnovu jedne učionice finansirao domaći autoprevoznik „Izan – trans“, a mještani Vrnograča u dijaspori vode akciju za prikupljanju sredstva za uređenje vanjskog dijela fasade na objektu centralne škole.\nIstiče, za potpunu sanaciju štete na objektu centralne škole „1. Mart“ Vrnograč potrebno je oko 250.000 KM, ali Hušidić se nada da će sa 175.000 KM koja su im odobrena i koja su na raspolaganju sanirati većinu oštećenja i učenike polovinom maja vratiti u učionice.\nPodsjećamo, od početka drugog polugodišta ove školske godine nastava se ne izvodi u centralnom objektu škole i učenici sa devet autobusa svakodnevno putuju nekoliko kilometara u OŠ „Crvarevac“ ili u područne škole u kojima prate nastavni proces.\nPrethodni članakUSK: Od koronavirusa preminulo 9 osoba\nSljedeći članakGolgeter iz Cazina u top-formi: Čataković u posljednjih šest utakmica postigao šest golova


Zašto žene lakše zalutaju\nPsiholozi su odavno zapazili da među polovima postoji razlika u doživljaju prostora i načinu određivanja pravca kretanja, pri čemu se muškarci pretežno orijentišu prema stranama sveta, a žene prema objektima. Ovo je nedavno potvrdila i studija sprovedena na Univerzitetu Majami među 159 studenata oba pola, objavljena u časopisu „Cognitive Research: Principles and Implications”, a koju prenosi sajt „Verivelmajnd”.Ispitanici su popunili upitnik s nizom pitanja o tome kako se snalaze u prostoru, imaju li u tome nekih problema i kakva su im iskustva iz detinjstva. Istraživači su na osnovu odgovora utvrdili da se muškarci češće i uspešnije orijentišu na osnovu „unutrašnjeg kompasa” i spremniji su da krenu u nekom smeru procenjujući dosta ispravno položaj mesta na kojem se nalaze, dok žene više koriste „putnu strategiju“ i drže se poznatih ruta.Podsticaj roditeljaJedan od razloga je, kažu stručnjaci, što roditelji ohrabruju dečake od najranijeg uzrasta da samostalno istražuju okolinu, dok devojčicama, zbog bezbednosti (ali i rodnih predrasuda) to uglavnom uskraćuju.Posledica je da dečaci odrastaju naviknuti da opušteno koračaju novim, nepoznatim okruženjem, bez straha da će se izgubiti, a devojčice najčešće u takvim situacijama postaju oprezne, i umesto da razmišljaju kuda će, počinju da se plaše kako će.Autori studije, doduše, priznaju da je uzorak mali i zasnovan na ličnim iskazima ispitanika, pa ipak ističu važnu ulogu roditelja u budućoj prostornoj orijentaciji deteta, u zavisnosti od toga da li su podsticali njegovo samostalno kretanje i otkrivanje sveta.Deca (oba pola) koja su imala dopuštenje da lutaju komšilukom i svakim danom sve više upoznaju kraj u kojem žive, koja su čak podsticana da na letovanju ili izletu bez pratnje odraslih obiđu okolinu, rano su stekla samopouzdanje u svoju veštinu prostorne navigacije u različitim sredinama. Slobodno istraživanje neposrednog okruženja u tom uzrastu pomaže i u razvijanju sposobnosti iznalaženja različitih načina da se dođe do cilja i rešavanja problema u neočekivanim situacijama u zrelijim godinama, uvereni su naučnici.Dr Sara Alen, dečji neuropsiholog, izvršna direktorka organizacije „Brejn bihejvior bridž”, upozorava da to nikako ne znači da bi deci trebalo dopustiti da tek tako bazaju naokolo i ukazuje na činjenicu da to što neki studenti „pamte“ kako su, kao mali, na svoju ruku hrabro jurcali tamo-ovamo možda i nije puna istina. Možda jednostavno nisu bili svesni da odrasli negde iz prikrajka ipak brižno motre na njih.Što više se neko dete udaljavalo od kuće trčkarajući naokolo, to će biti manje zabrinuto kad se kao odrasla osoba nađe u novoj, nepoznatoj sredini i lakše će se u njoj snaći, kaže dr Sara Alen.Važnost ranog učenjaEjmi Nasamran, dečji psiholog, ističe da dečje „istraživačke pustolovine“ donose osećaj nesputanosti, samopouzdanja, kompetencije i uspeha u poduhvatu, jer je najbolji način da se savlada anksioznost upravo kroz sopstveno suočavanje s različitim izazovima i otkrivanje načina da se oni prevaziđu.Vraćajući se na pitanje drugačijeg pristupa prostornom snalaženju među polovima, dr Ejmi Nasamran naglašava da to nema nikakve veze s intelektom, već s razlikama u nekim specifičnim sposobnostima muškaraca i žena, a jedna od njih je upravo prostorno-vizuelna. I mada su mnogi spremni da uspešnije snalaženje muškaraca u prostoru pripišu biološkim odlikama, istina je da su mnogo značajniji društveni i kulturološki razlozi. Naime, naučne studije su pokazale da u uzrastu od tri godine dečaci i devojčice pokazuju jednaku prostornu snalažljivost, da bi razlike postale uočljivije u kasnom detinjstvu i zrelosti.Zamerajući istraživačima na Univerzitetu Majami da nisu ni pokušali da saznaju šta je razlog za anksioznost studentkinja koje su priznale da se loše snalaze u prostoru – da li je to strah da će se izgubiti, da će u nepoznatoj sredini biti napadnute ili nešto treće – dr Ejmi Nasamran smatra da iza toga pre svega stoje tradicija i socijalne predrasude.Zato poručuje roditeljima da sledeći put svojim malim ćerkama, umesto „sedi tu, gde ćeš, zalutaćeš tamo sama“, kažu „slobodno idi, istraži malo okolinu“, jer onda, kad odrastu, neće biti predmet podsmeha i predrasuda o poslovičnom „ženskom nesnalaženju“ u prostoru, prenosi Politika.\nnauka, prostor, psihologija\nNaučnici su utvrdili da se deca uzrasta od tri godine, oba pola, jednako snalaze u prostoru, ali kako odrastaju, devojčice kao da tu sposobnost gube, a razlog je pre svega u vaspitanju, u društvenom i kulturološkom okruženju.\nPsiholozi su odavno zapazili da među polovima postoji razlika u doživljaju prostora i načinu određivanja pravca kretanja, pri čemu se muškarci pretežno orijentišu prema stranama sveta, a žene prema objektima. Ovo je nedavno potvrdila i studija sprovedena na Univerzitetu Majami među 159 studenata oba pola, objavljena u časopisu „Cognitive Research: Principles and Implications”, a koju prenosi sajt „Verivelmajnd”.\nIspitanici su popunili upitnik s nizom pitanja o tome kako se snalaze u prostoru, imaju li u tome nekih problema i kakva su im iskustva iz detinjstva. Istraživači su na osnovu odgovora utvrdili da se muškarci češće i uspešnije orijentišu na osnovu „unutrašnjeg kompasa” i spremniji su da krenu u nekom smeru procenjujući dosta ispravno položaj mesta na kojem se nalaze, dok žene više koriste „putnu strategiju“ i drže se poznatih ruta.\nJedan od razloga je, kažu stručnjaci, što roditelji ohrabruju dečake od najranijeg uzrasta da samostalno istražuju okolinu, dok devojčicama, zbog bezbednosti (ali i rodnih predrasuda) to uglavnom uskraćuju.\nPosledica je da dečaci odrastaju naviknuti da opušteno koračaju novim, nepoznatim okruženjem, bez straha da će se izgubiti, a devojčice najčešće u takvim situacijama postaju oprezne, i umesto da razmišljaju kuda će, počinju da se plaše kako će.\nAutori studije, doduše, priznaju da je uzorak mali i zasnovan na ličnim iskazima ispitanika, pa ipak ističu važnu ulogu roditelja u budućoj prostornoj orijentaciji deteta, u zavisnosti od toga da li su podsticali njegovo samostalno kretanje i otkrivanje sveta.\nDeca (oba pola) koja su imala dopuštenje da lutaju komšilukom i svakim danom sve više upoznaju kraj u kojem žive, koja su čak podsticana da na letovanju ili izletu bez pratnje odraslih obiđu okolinu, rano su stekla samopouzdanje u svoju veštinu prostorne navigacije u različitim sredinama. Slobodno istraživanje neposrednog okruženja u tom uzrastu pomaže i u razvijanju sposobnosti iznalaženja različitih načina da se dođe do cilja i rešavanja problema u neočekivanim situacijama u zrelijim godinama, uvereni su naučnici.\nDr Sara Alen, dečji neuropsiholog, izvršna direktorka organizacije „Brejn bihejvior bridž”, upozorava da to nikako ne znači da bi deci trebalo dopustiti da tek tako bazaju naokolo i ukazuje na činjenicu da to što neki studenti „pamte“ kako su, kao mali, na svoju ruku hrabro jurcali tamo-ovamo možda i nije puna istina. Možda jednostavno nisu bili svesni da odrasli negde iz prikrajka ipak brižno motre na njih.\nUzimajući u obzir ova ograničenja, primećuje dr Sara Alen, decu bi svakako trebalo ohrabrivati da bezbedno istražuju okolinu, sami ili s drugarima, ne samo zato da bi provodili više vremena napolju, već i da bi naučili da se kreću u prostoru. Tako od malena stvaraju neuronske veze u mozgu povezane sa smislom za orijentaciju.\nŠto više se neko dete udaljavalo od kuće trčkarajući naokolo, to će biti manje zabrinuto kad se kao odrasla osoba nađe u novoj, nepoznatoj sredini i lakše će se u njoj snaći, kaže dr Sara Alen.\nVažnost ranog učenja\nEjmi Nasamran, dečji psiholog, ističe da dečje „istraživačke pustolovine“ donose osećaj nesputanosti, samopouzdanja, kompetencije i uspeha u poduhvatu, jer je najbolji način da se savlada anksioznost upravo kroz sopstveno suočavanje s različitim izazovima i otkrivanje načina da se oni prevaziđu.\nIako su roditelji stalno u iskušenju da zaštite i sklone svoje dete od svake moguće opasnosti, to što im dopuštaju da stiču sopstvena iskustva od ključnog je značaja za njihov razvoj, kako bi postali celovite, kompetentne osobe s verom u sebe.\nVraćajući se na pitanje drugačijeg pristupa prostornom snalaženju među polovima, dr Ejmi Nasamran naglašava da to nema nikakve veze s intelektom, već s razlikama u nekim specifičnim sposobnostima muškaraca i žena, a jedna od njih je upravo prostorno-vizuelna. I mada su mnogi spremni da uspešnije snalaženje muškaraca u prostoru pripišu biološkim odlikama, istina je da su mnogo značajniji društveni i kulturološki razlozi. Naime, naučne studije su pokazale da u uzrastu od tri godine dečaci i devojčice pokazuju jednaku prostornu snalažljivost, da bi razlike postale uočljivije u kasnom detinjstvu i zrelosti.\nZamerajući istraživačima na Univerzitetu Majami da nisu ni pokušali da saznaju šta je razlog za anksioznost studentkinja koje su priznale da se loše snalaze u prostoru – da li je to strah da će se izgubiti, da će u nepoznatoj sredini biti napadnute ili nešto treće – dr Ejmi Nasamran smatra da iza toga pre svega stoje tradicija i socijalne predrasude.\nDodaje da učenje i vežbanje određenih veština može brzo da smanji jaz među učenicima. Pored ostalog, devojčice su, kad su im pruženi jednaki uslovi kao dečacima, jednako uspešno razvile svoje prostorno-vizuelne sposobnosti.\nZato poručuje roditeljima da sledeći put svojim malim ćerkama, umesto „sedi tu, gde ćeš, zalutaćeš tamo sama“, kažu „slobodno idi, istraži malo okolinu“, jer onda, kad odrastu, neće biti predmet podsmeha i predrasuda o poslovičnom „ženskom nesnalaženju“ u prostoru, prenosi Politika.\nGde greše roditelji\n2 Septembar, 18:25